text:
Detenshon pa trafikashon di hende
KOMUNIKADO DI PRENSA 413 /2022
2 sèptèmber 2022
Detenshon pa trafikashon di hende
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Den kuadro di un investigashon ku e Divishon di Krimen Organisá ta realisando den kuadro
di trafikashon di hende, djabièrnè 2 di sèptèmber 2022, a tene entrada hudisial na un adrès
na Banda Bou.
Na e sitio a haña i konfiska diferente arma di kandela i tambe a lokalisá un dama, víktima di
trafikashon di hende.
Relashoná ku esaki, a detené e hòmber sospechoso G.C. la C. nase na Kòrsou di 54 aña di
edat.
A presentá e sospechoso dilanti di un fiskal ouksiliar ku a ordená enkarselamentu pendiente
di mas investigashon.


c: text/html

text:
A BAY SOSEGA: Piola Maria Figaroa – Frank
Lagrima y flornan por seca, su recuerdonan y tur loke el a haci y significa pa nos, cu lo keda graba pa semper den nos mente y curason. “Cerca Dios...
A BAY SOSEGA; Epifanio Stefano Tromp
“Bo palabra ta un lampi pa mi pia, un luz riba mi caminda” Salmo 119:105 Cu hopi tristesa den nos curazon pero agradecido pa e amor cu e la duna nos. Nos...
A BAY SOSEGA; Piola Maria Figaroa – Frank
Lagrima y flornan por seca, su recuerdonan y tur loke el a haci y significa pa nos, cu lo keda graba pa semper den nos mente y curason. “Cerca Dios...
Aruba Airport Authority N.V. ta anuncia fayecimento inespera di nos colega...
Aruba Airport Authority N.V. ta anuncia fayecimento inespera di nos colega y amigo Carlos Alberto Rojer na bida nos Director Internal Audit Nos ta desea Michelline, su juinan, ruman nan y demas famia,...
Gradicimento / Invitacion
Di profundo di nos curason nos ta gradici tur hende cu di un of otro manera a mustra atencion, amor y cariño durante bida, fayecimento y despedida di nos...
A bay sosega; Hipolito Zievinger
Presioso den bista di SEÑOR ta e morto di Su santunan. Salmo 116:15 A fayece den Señor, na edad di 87 aña: Hipolito Zievinger *30-01-1935 - †12-07-2022 Esposo di: †Gloria Zievinger-Croes Na nomber di: Su dos...
A bay sosega; Petra Isidora Thodé-Rasmijn.
“Cerca Dios mi alma ta na paz, ta di dj’E mi salbacion ta bini” Salmo 62:1 Petra Isidora Thodé-Rasmijn. Mihor conoci como Dora * 19-05-1949- † 8-07-2022 Na nomber di su: Mayornan: Mama: Flora Rasmijn Tata: †Johannes...
A bay sosega; Florita Kock-Boekhoudt
Cu profundo tristeza na nos curason, nos ta anuncia fayecimento di nos mama, esposa, wela, bisa wela y ruman stima: Florita Kock-Boekhoudt*22-12-1945 †30-06-2022 Na nomber di su:Esposo: Juan Eugenio “Nene” KockYiunan:...
A bay sosega; Marcolina Werleman-Kelly
Cu inmenso tristesa pero agradecido pa tur locual el a nifica pa nos tur. Nos ta anuncia cu a bai sosega den brasa di Señor: Marcolina Werleman-Kelly 27 juli 1938 - +...
A bay Sosega; Sr. Hyacintho Franken
2 Timoteo 4:6b-8 ‘mi tempu di bai a yega. Mi a lucha e bon lucha, mi a tèrminá e kareda, mi a warda e fe; den futuro ta wardá...
A bay sosega; Abigael Julia “Ella” Koolman – Rasmijn
Su amor y cariño pa ser humano ta inolvidabel. Nos a perde un amor di casa, mama, tanta,cuña, prima, pero Dios ta ricibi un precioso Angel den Su Reino...
A bay sosega Sr. Gabriel Alejandro “Ale” Werleman
"Dios ta amor... y amor ta Dios, maske mi no ta na e mundo aki, tur dia lo mi ta banda di boso Curazon, mi por stens di loke Señor ta...
A bay sosega Demetrio Saturnino de Cuba
“Señor ta mi wardador, mi’n tin falta di nada Den cunucu di yerba berde e ta ponemi sosega. E ta hibami na awa trankil, Pa mi bolbe haña forsa”. Salmo: 23 Nos ta anuncia...
A bay sosega Jacobo Joachim Gavidia
Drenta su portanan cu gradicimento,drenta su tempel cu cantica di alabansa,glorific’e, bendiciona su Nomber.Salmo 100:4 A fayece nos querido tata, esposo, omo, abuelo, bisabuelo y suegro stima: Jacobo Joachim Gavidiamihor conoce...
A bay sosega Simon Tromp
E ta cura esnan kibra di curason E ta mara tur e heridanan E la fiha e nomber di e streanan, E ta yama cada un na su nomber. Salmo 147: 3-4 Cu inmenso...
Gradicimento Mama, ruman y demas famia di Lysandra Lucienne Rivadeneira
Kier a expresa nan gratitud na un y tur cu a compaña e famia durante condolencia y entiero di Lysandra. Nos famia ta gradicido pa e muestra di amor...
A Bay Sosega: Hyacintho Rudolfo “Rudy” Croes
Agradecido pa tur e amor cu semper el a duna nos y cu un dolor inmenso na nos curason, nos ta anuncia fayecimento di mi casa, nos tata, abuelo...
A bay sosega; Antonio Croes
Mi Dios, Mi Señor, Mi Salbador, Cu Bo amor infinito tenemi den Bo braza Ya no tin scuridad, Unicamente Bo Luz briyando Sra. Clara Croes – Wester ta anuncia morto di...
A bay sosega: Lysandra Lucienne Rivadeneira
“Nos ta gradici Dios cada bes cu nos corda riba bo”Filipensenan 1:3 Cu profundo tristeza na nos curason, pero conforme cu Dios su boluntad nos ta anuncia fayecimento di: Lysandra Lucienne...
Anuncio di entiero Lucia Geerman-Croes
Salmo 63: Buska bo paz serca Dios so, mi alma, di dje so bo por keda spere. Cu tristeza na nos curazon nos ta bisa ayo na nos prenda di...
A bay sosega: Sr. Hubert Hendrik Maduro
Laga tur loke ta spera mi ta bunita Laga tur locual cu mi encontra na caminda ta bunita Laga tur locual cu mi laga atras keda bunita y Laga esakinan termina den...
A bay sosega: Arsenio Chenco Yarzagaray
“Señor ta mi wardador, mi’n tin falta di nadaDen cunucu di yerba berde e ta pone’mi sosegaE ta hiba’mi na awa trankilPa mi bolbe haña forsa”Salmo: 23 Cu inmenso tristesa...
Marco Bislip a bay sosega diadomingo mainta
ORANJESTAD - Diadomingo mainta, Marcos Bislip Jr a informa SOLO DI PUEBLO cu Marco Bislip a fayece. Marco tabatin algun dia malo y pa den ultimo oranan a empeora...
A BAY SOSEGA: Sr. Hubert Hendrik Maduro
Laga tur loke ta spera mi ta bunita Laga tur locual cu mi encontra na caminda ta bunita Laga tur locual cu mi laga atras keda bunita y Laga esakinan termina den...
A bay Sosega: Eladia S. van der Linden mihor conoci como...
Romanos 14:8Pues si vivimos,para el Señor vivimos; y si morimos,para el Señor morimos.Asi pues,sea que vivamos,o que muramos,del Señor somos.A bay cas serca Senor:Eladia S. van der Linden mihor...
A BAY SOSEGA: Lucia Croes
Cu tristesa na nos curason nos ta bisa ayo na nos prenda di famia cu a bay sosega den paz di CristoSra. Lucia Otilia Geerman-Croes Nomber di carinjo “Mama una” “Ma ucha” *13-December-1940...
A BAY SOSEGA: Señora Nolita Vrolijk
“Dios ta amor. Y amor ta Dios, maske mi no ta na e mundo aki, tur dia lo mi ta banda di boso curazon, mi por steuns di loke Senor...
A BAY SOSEGA: Willem Hendrik Willems
“Cerca Dios mi alma ta na paz, ta di DJ’E mi salbacion ta bin” Salmo 62:1 Cu profundo tristesa nos ta anuncia fayecimento inesperadamente di nos tata, padu, ruman y un...
A fayece: Loreta Werleman
Cu dolor na nos curazon pero conforme cu tur locual cu el a haci y nifica pa nos, nos ta anuncia fayecimento cristianamente di: Loreta Werleman Miho conoci como “Aura”...
Na memoria di co-fundador di MEP dokter Teodosio Lin
ORANJESTAD - Cu honda pena y dolor partido MEP a ricibi fin di siman e noticia di fayecimento di un gran baluarte Arubano, sr. Teodosio Ho King Lin, miho...
Obituario di: Sra. Lourdes Smouter – Lampe
"Senjor ta mi Wardador, mi n'tin falta di nada; den kunuku yen di yerba berde E ta pone-mi sosega. E ta hiba-mi na fuent'i awa frescu pa mi bolbe haja forsa." Salmo...

robotstxt: allowed

filter: keep


text:
Akí bo por buska tur empresa i otro organisashonnan ku ta registrá den Registro Komersial. Bo por buska riba nòmber di e empresa òf riba number di Kámara di Komèrsio.
Ora ku bo haña e empresa bo ta mira algun informashon básiko. Bo por pidi mas informashon kontra pago, por ehèmpel den forma di informashon online di ekstrakto (uittreksel). Esaki ta disponibel na hulandes, ingles i papiamentu. Ta posibel tambe pa pasa buska ekstrakto (uittreksel) riba papel na Kámara di Komèrsio.
Klek AKI pa buska den registro.


text:
Masha pabien na organisado, ganadonan y tur atletanan cu a participa.
ORANJESTAD: Diadomingo anochi den un Cas di Culturacompletamente yen a tuma luga Mr. Aruba Bodybuilding 2022. Un total di nuebe categoria di cual cuater di hendemuhe y cinco pa hende homber. Tabatin hopi caranan nobo cu a competi, esaki ta significa cu e deporte ta creciendo. Paprome biaha a participa atletanan riba edad di 60 aña. Un deporte cu ta exigi hopi disciplina y entrenamento. E ganadota bay Barbados pa representa Aruba den e campeonato di Centro Americano del Caribe. Minister Endy Croes tabatapresente pa presencia e competencia di Giovanni Classic 2022 pa duna sosten y apoyo na e atletanan cu ta practica e deportedi bodybuilding. E mandatario a sigui bisa cu e anochi tabatayena cu entustiasmo, e atletanan tabata bon prepara y a dunaun bon presentacion. Na final di e anochi e mandatario di Deporte hunto cu sra. Nicole Hoevertsz y sr. Jerry Franca a entrega premio na e ganadonan.
Minister Endy Croes ta gradici sr. Giovanni Arendsz pe invitacion y recepcion. Alabes ta felicita Aruba Bodybuilding & Powerlifting Association pa un tremendo evento. Pabien natur e ganadonan y esnan cu a participa na e gran evento y a hacie uno exitoso!


text:
Un sosten struktural di Defensa na Wardakost ku a dura pa largu tempu, ofisialmente ta stòp kuminsando awe. Aki ta trata di e refuerso di Personal di Defensa duná na e ekiponan di patruya marítimo di Wardakosta. Desde zomer di 2019 Milisianonan di Kòrsou i Aruba a nabegá huntu riba Metal Sharks di Wardakosta. Wardakosta ku esaki durante e periodo ku ta tras di lomba por a garantisá su kapasidat di patruyahe marítimo.
Wardakosta di Region Karibe ta responsabel ku su unidatnan marítimo i di buelo pa kòntròl di fronteranan marítimo. Tambe nan ta ehersé operashonnan (search and rescue) di búskeda i reskate, i Wardakosta ta mantené legislashon riba laman. Pa por a hasi esaki na un forma efikas durante ultimo añanan, Wardakosta a hasi un petishon na Defensa pa sosten. Defensa a hasi esaki ku esfuerso di Milisia di Kòrsou i Aruba (CURMIL en ARUMIL). Tambe nan a risibí entrenamentu pa sertifikashon komo BAVPOL – Funksionario di Polis Ekstraordinario.
Ultimo periodo tras di lomba Wardakosta a hasi un invershn kuantioso den su kapasidat di kapasitashon. Ku e refuerso di hopi empleado nobo, e nesesidat pa sosten struktural di parti di Defensa a bira ménos. Ta pa e motibu ei e sosten ei ta termina awor.
Koperashon struktural
Ounke ku e esfuerso di CURMIL i ARUMIL riba Metal Sharks ta terminá, hopi otro trabou di koperashon entre Defensa i Wardakosta ta sigui. Ambos organisashon ta traha estrechamente huntu riba tereno di bibienda, ICT, mantenshon i kompra di material i servisio. Defensa i Wardakosta ta keda pone nan mes disponibel konhuntamente pa seguridat marítimo.


text:
Wipe & Clean ta un di e produktonan di EM ku ta hopi gustá.
Amanan di kas ta relatá ku nan ambiente di kas ta kambia positivamente ora limpia kas, kushina i baño ku Wipe & Clean òf Microferm.
Esei pa nos ta komprendibel pasobra e mikrobionan benefisioso tin un efekto regenerativo. Pues e ambiente ta bira mas harmonioso, muchanan ta bira mas trankil, pleitu i diskushon ta bira hopi ménos, enfin diferente aspekto den ambiente di kas ta kambia positivamente.
E armbant i kadena di serámika ta stimulá sirkulashon di sanger i e reakshon metabóliko di e kurpa.
E ta protehá bo kurpa kontra di e rayonan eléktriko di aparatonan manera, televishon, kompùiter, telefón,I-pad etc.
Ta e pipanan di serámika ta hasi e trabou. E kralchi nan di koló no tin e efekto stimulante ni neutralisante. Pues si pa kualke motibu un òf mas kralchi di koló kibra, por kambi’é libremente pa otro kralchi(nan) di bo smak.
Food Combining Chartread more
Guide to Proper Food Combiningread more


text:
Kralendijk – Dentro di 24 ora empleadonan di departamento di Salubridat Públiko ta yama siudadanonan ku hasi un tèst di corona na kaya di tèst ku e resultado. Esaki ta posibel awor ku nan a tuma mas empleado pa duna resultado di tèst via telefòn. Salubridat Públiko ta pidi siudadanonan pa tene nan telefòn na man si nan ta sperando riba un resultado di tèst.
Un siudadano ku tèst positivo ta haña un yamada di un empleado di Salubridat Públiko. Si e empleado no haña e persona na telefòn, e empleado ta sigui purba te ora e persona ku ta kontagiá kontestá telefòn. Esaki pasobra un persona ku ta kontagiá tin ku keda den isolashon i pasobra Salubridat Públiko tin ku kuminsá mas rápido posibel ku e investigashon di fuente i kontakto.
Ta yama personanan ku tèst negativo un biaha so. Un persona ku no kontestá telefòn ora Salubridat Públiko yama mes ta responsabel pa yama 0800 0800 pa haña resultado di su tèst. E ora ei ta komuniká e persona ku empleadonan di e tim di resultado.
Por sosodé ku un hende ku a hasi tèst no ta haña su resultado di tèst dentro di 24 ora. Motibu di esei por ehèmpel ta pasobra ta hopi drùk na e laboratorionan ora tin hopi resultado di tèst pa prosesá. Pa mas informashon i pa pidi resultado di tèst òf pa traha un sita pa hasi tèst, 0800 0800 ta alkansabel riba dia di trabou for di 08:00 te 17:00 or i den wikènt for di 08:00 te 12:00 or.


text: Despues di hopi spekulashon, djadumingu Gabinete Rutte IV a anunsia e nombernan di su gabinete. Aki a bira konosi i konfirma ku Alexandra van Huffelen (D66) a bira Sekretario di Estado pa Asuntonan di Reino, pues e ta bira esun ku ta remplasa Raymond Knops. Esey ta nifika tambe ku awor e islanan di BES pero tambe Aruba i Korsou ku ta e otro islanan di Reino Hulandes lo tin ku sigui pa dilanti ku sra van Huffelen pa kaba negosha tur asuntonan pendiente pero tambe pa soru ehukuta e loke nan ku a keda akorda . Alexandra Van Huffelen ta konosi pa ta simpatiko pero fuerte segun nos informe nan. E no konose e islanan ainda, pues lo tin ku hasi un ‘kennismakings bezoek’ e tin ku bin pa e sera konosi ku tur e islanan den Reino riba un termino hopi kortiku pa e trabou nan por sigui avansá.


text:
Willemstad— Djárason 18 di ougùstùs 2021 próksimo, Korte lo trata e ‘verkeerszitting’ mensual, den kual esnan ku a haña but den e último luna ta haña oportunidat pa defendé nan kaso. Si bo no paga bo but promé ku 12 di febrüari bo ta kore riesgo ku den Korte e montante di but ta subi.
Ministerio Públiko OM, Kòrsou ta invitá tur outomobilista ku a haña but, ku ta bai ser tratá dia 18 di ougùstùs 2021, pa bin paga e but promé ku djamars 17 di ougùstùs 2021 pa di e forma aki evitá ku e but ta bira mas haltu. Pues, último fecha di pago ta 17 di ougùstùs 2021. Ofisina di Paga Bo But ta situá na Waaigat, pariba di ofisina di Curoil riba Abraham Chumaceiro Bulevar. Riba 17 di ougùstùs, Ofisina Paga Bo But ta habrí di mitar di 8 di mainta pa mitar di 5 atardi, ‘nonstop’ pa asina, fasilitá e pago di but. Ministerio Públiko ta konsehá kada persona ku tin but habrí, pa evitá ku e but ta subi, pasa paga e transakshon promé ku e kaso bai Korte.


text:
Siña i repasá palabra
Verbo
Drag e imágennan i dròp nan riba e verbo korespondiente.
Vidio
Wak e vidio i kontestá e preguntanan
Praktiká
1.
Kompletá e kuenta akibou. Skohe for di e verbonan na man drechi.
Gruña
Knorren
2. Lesa e teksto i kontestá e preguntanan den e kues.
Klek riba “Take Quiz” i despues riba “Start Quiz” pa kuminsá!
Den supermarket
Ta djasabra mainta. Ta mashá drùk mes den supermarket. Irvin ta odia ora tin hopi hende. Nan ta hasié nèrvioso. Ademas, mayoria di nan ta kana pusha e garoshinan manera hende loko. Anto loke ta kans’é mas ta e reinan largu.
Espesialmente fin di luna. E hendenan ta hasi manera ta mundu ta bai kaba. P’esei e ta evitá di bai hasi kompra fin di luna. Pero e tabatin hopi kos di hasi; no tabatin otro opshon.
E mester di pan, papel di wc, yògùrt, aros, siboyo, konofló na puiru, kuki i cheps. E ta kue un makutu i kuminsá kana mashá lihé. Danki Dios e sa presis unda e por haña tur kos.
Awor e ta pará den rei. E ta saka su telefòn fo’i su saku pa e chèk su appnan. Un hende a yam’é. Straño, e no a sinti e telefòn trel. E no konosé e number ku a sali riba e pantaya tampoko. Ta ken lo a yama? E ta paga, hinka e kosnan den su tas i sali pafó.
Pafó e ta sende un sigaria. Awor numa e ta kòrda ku e no a kumpra papel di wc. Anto su sigarianan tambe ta serka di kaba. E ta duda un ratu, pero finalmente e ta disidí di drenta kumpra loke el a lubidá tòg.
garoshi
Odia
Haten
Na puiru
In poedervorm
Makutu
Mand(je)
Straño
Vreemd
Awor numa
Nu pas
Kòrda
Herinneren
Serka di kaba
Bijna op
Duda
Twijfelen
Lubidá
Vergeten


text:
Diabierna anochi, durante un bunita actividad Gobierno di Aruba a dedica un anochi di reconocemento na Massive Brassband Int. y demas musiconan pa nan bunita presentacion na Disney.
Bo por a sinti e alegria y honor cu nan a y ta sinti pa e tremendo logro aki. No solamente nan a pone Aruba su nomber zona den e parke completo pero tambe nan a laga mundo sera conoci cu nos asambeho. Nan ta manera un famia. Muestra cu e union, e preapracion y sigur e presentacion a impactanan pa bida. Un dushi ambiente bo ta sinti memey di nan. Merecidamente nan a keda otrorga un medaya caminda Gobierno ta reconoce e trabou valioso y impagabel cu nan a haci.
Mi ta contento di por a forma parti di e tremendo anochi aki. Un pabien un biaha mas na cada un di nan, 60 persona en totaal, cu e tremendo presentacion realisa na Disney. Imprecionante!


text:
Mas di 200 pareha a participa na e di cuater edicion di ‘Aruba, I Do Vow Renewal’, cual pa prome biaha a conecta via “livestreaming” cu Facebook y Instagram. E parehanan tabata feliz, unda por a sinti e amor den e publico. Como maestro di ceremonia Edjean Semeleer a dirigi e evento aki. Andy Osbourne a oficia e ceremonia di renobacion di e promesa matrimonial. Pa clausura e atardi aki, Edjean a canta algun cancion dedica na e parehanan, compaña pa steelpan.
E aña aki a conta cu presencia di e pareha di actor y actriz influyente Colombiano, Alejandro Estrada y Nataly Umana, cu a renoba nan promesa di matrimonio. Tanto prome cu e evento, durante y despues di e evento, Aruba a ricibi cobertura di diferente medio, mientras cu e participantenan mes tambe a comparti nan experiencia riba diferente red social. Mirando cu otro aña lo bira e di 5 edicion, e preparacionnan lo cuminsa na A.T.A. pa asina por ofrece e participantenan un biaha mas un experiencia inolvidabel.


text:
2 di mart
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
2 di mart ta e di 61 dia di aña (62 den un schrikkeljaar) riba e kalènder gregoriano. Ta resta 304 dia pa e aña bòltu.
A sosodé[editá | editá fuente]
- 1917 - Retiro forsoso di e tsar Nicolas II di Rusia.
- 1956 - Maroko a independisá di Fransia.
- 1974 - Koningin Julianabrug na Kòrsou ta habri pa tráfiko.
- 2011 - Na Boneiru, Saba i Sint Eustatius a tene elekshon pa Konseho Insular, e promé desde disolucion di Antia Hulandes na 2010.
A nase[editá | editá fuente]
- 1963 - Anthony Albanese, polítiko australiano i e di 31 Promé Minister di Australia.
A fayesé[editá | editá fuente]
- 2012 - Nydia Ecury (86), edukador, eskritor, traduktor i aktris arubano.


text:
KRALENDIJK – Den e situashon aktual di medidanan pa atendé ku e vírùs COVID-19, Sentro Hubentut i Famia (Shif) ta konsiente di e posibel efektonan ku esakinan tin riba subida di violensia doméstiko i relashonal, maltrato, abusu o negligensha di mucha. Pa e motibunan aki SHIF a skohe pa, huntu ku gobiernu di Boneiru i otro partnernan den vèlt sosial, bini ku programa informativo pa informá, sostené i eduká komunidat. Banda di esaki SHIF ta introdusí un liña telefóniko di yudansa na distansia pa komunidat.
Na mei, yüni i yüli lo por mira na televishon, skucha na radio i topa riba plataformanan sosial diferente pelíkula kòrtiku ku mensahe, konseho i teps pa apliká den situashonnan familiar ku lo por presentá. Ta trata di 12 pelíkula ku kontenido riba área di maneho práktiko di kas, demanda emoshonal haltu, sosten na mayornan den edukashon di yu, uso di ret sosial i maneho di entrada.
Pa mucha i hoben lo tin, durante e lunanan menshoná, un serie di 12 programa edukativo i rekreativo na Dutch Caribbean T.V. E intenshon di e programanan akí ta pa eduká i entretené nos muchanan, huntu ku diferente artista i spesialista.
Banda di esaki lo tin shete programa kaminda, den koperashon ku partnernan sosial, lo brinda esnan den nesesidat informashon ofishal i konfiabel.
Instansia sosial lo duna splikashon kon ta sigui ofresé servisio na komunidat den e periodo di Covid 19.
For di dia 1 mei SHIF a kuminsá ku liña di telefòn pa duna sosten na komunidat. Esaki komo ku tin servisio ku a kai afó parsialmente. Ku e liña di sosten akí Shif kier kontinuá su servisio na komunidat na distansia.
SHIF su meta prinsipal ta pa promové un aktitut preventivo pa evitá o minimalisá eskalashon di kualke tipo di agreshon i/o negligensia i/o abuso relashonal. Huntu ku esaki lo stimulá i provoká uso kreativo di formanan pa atendé ku mucha(nan) i tiner.
Tur persona por usa e liña pa pidi informashon, konseho o sosten na distansia. Lo atendé e asuntu dirèkt, kaminda esaki ta kuadra ku trabou di SHIF i referí na otro instanshanan kaminda esaki ta kai bou di nan tarea.
Pa kualke problema personal o relashonal i/of nesesidat di sosten den edukashon di bo yu(nan) bèl 701 5257. E liña ta funshoná di djaluna pa djabièrne di 9 pa 4 pm. Tin posibilidat pa manda app o hasi app call tambe riba e mesun number.


text:
Kralendijk – Djasabra dia 31 di yüli 2021, e komishon ku a wordu lanta ku e meta pa
aktiva BSF bek, a organisa un reunion èkstra ordinario kual a wòrdu tene na e
sentro di bario di Tera Kòrá. Na e reunion aki tabata tin un total 17 persona di
kual 12 federashon ku a partisipá.
E reunion a kuminsá ku splikashon amplio di e eksistensia di BSF i for di
tempu ku e la wòrdu lanta te awor aki.
Despues tabata tin splikashon amplio di e nifikashon di BSF pa ku e
federashon nan deportivo na Boneiru.
Den esaki a bini bon kla dilanti ku te ainda BSF ta e federashon madre di
Boneiru ku ta wòrdu rekonosé dor di gobièrnu di Boneiru i ku tambe ta wòrdu
menshoná komo tal den e maneho eksistente di deporte.
BSF ta wòrdu rekonosé internashonalmente komo e federashon madre pa
atendé tur kos di deporte pa Boneiru.
Tambe a duna splikashon amplio di e sistema deportivo kon e ta hinka den
otro te pa e federashon nan por ta miembro di nan federashon internashonal
A splika tambe e motibu pa kiko e atletanan di Boneiru no por kompetí den
wega nan olímpiko, pero tampoko den wega nan Pan Amerikano, weganan
Sentro Amerikano i di Karibe of di Odesur,i kuantu esaki nan ta stroba e atleta
nan boneriano pa kompetí na nivel mas haltu id sigi desaroya.
Ademas a splika e importansia pa e deporte general mihó konosí komo
“Breedte sport”. Un otro punto ku a wòrdu splika ta e importansia pa tin un
direktiva nobo ku mester bai kana e proseso di statuto nobo, e maneho nobo,
akreditashon internashonal. Durante e reunion a puntra e miembro nan
presente si nan ta bai di akuerdo pa e komishon ku ta konsistí di Junny Vos,
Peter Silberie, Serapio Pop i Jose Luis Nicolaas por sigui ku e proseso pa
reaktiva BSF, tur miembro presente a bai di akuerdo i a proponé pa skohe un
miembro mas di manera ku e komishon por konsistí di 5 persona. Señor
Wijnand De Wolf di e federashon di natashon a pone su mes komo kandidato
pa yuda e komishon, demokrátikamente a puntra den e sala si tur miembro ta
di akuerdo ku postulashon di señor De Wolf, i tur miembro a bai di akuerdo pa
señor De Wolf forma parti di e komishon pa reaktiva BSF.
Tabata tin basta pregunta dor di e representantenan di e diferente federashon
nan, pero al final tur ta di akuerdo ku BSF mester bira aktivo p’asina sali na
vanguardia di deporte na Boneiru.
E komishon a haña un mandato di e federashon nan presente pa dentro di
dos siman presentá un proposishon di reaktivashon ku splikashon di e
benefisio nan pa asina por tin un mihó bista i komprendementu. Tambe a
palabra ku lo mail e statuto nan di BSF pa tur e federashon nan i tambe ku
kada federashon ku ta aspirá pa un puesto den e direktiva nobo di BSF pa na
por menshoná esaki den un mail na e komishon. E reunion tabata hopi
ameno i fruktífero. Señor Vos, na nòmber di e komishon a gradisí tur presente
i a aploudí kon uni i demokrátiko tur e federashon nan a partisipa na e
reunion.
Kralendijk – Djasabra dia 31 di yüli 2021, e komishon ku a wordu lanta ku e meta pa


text: Dialuna mainta a drenta informe di un accidente cu hende herida patras di Kapel Alto Vista poco mas pabao di Boca Cora, mesora a dirigi tanto polis como ambulans na e Kapel ya cu eynan lo a keda di trece e victima. Sperando riba e victima a drenta informe di cu nan a pasa e caminda bay pariba y lo ta yegando Bushiribana. E momentonan ey a desvia patruyanan y ambulans pa bay na e sitio. Na yegada di e patruya a bin haya un jovencita turista di apenas 16 aña cu su man kibra y herida habri cu hasta su weso exponi. Na yegada di e ambulans nan a tuma e victima over y a atende djey a transporte pa hospital. Mientras na yegada di e polis di trafico nan a bay na Kapel atrobe pa wak e UTV y despues a bay na e sitio di suseso pa e investigacion. Locual a sosode ta cu e wiel dilanti banda drechi a dal na un piedra y a pone cu e UTV a bolter y e rollbar a cay net riba e man di e mucha y a causa e daño. E famia tabata hopi emociona pa locual cu a pasa y tabata blo arepenti di a tuma e trip ey.


text:
KRALENDIJK – “Un deseo di bon aña i pronto rekuperashon nan tur pashènt di Covid-19 ta na su lugá. Ta un deseo berdadero nada di tradishon di djis bisa bon aña i tur kos bon.” Asina e konosido suidadano Arthur Sealy a kuminsá su artíkulo riba algun tópiko.
“Ta duele di mira resultado di iresponsabilidat di nos hendenan relashoná ku plamamentu di Covid-19. Den henter e asuntu di Covid-19 mi a tende komentario i sugerensia kon hisa bo resistensia i e palabra mágiko ku tur hende a usa ta kuida. Gezaghèber Edison Rijna i Marian Luinstra-Passchier, ta duna informashon sumamente komprendibel pa evitá mas kontagio, Sinembargo nos sa mihó i ta sigui e teoria di kòmplòt ku ta otro i no nos.
Si te ainda nos no ta kere ku mester di un sosiólogo pa mustra kon mester anda ku komportashon di hende e asuntu di bakuna ta bai bira un problema na Bonaire. Nos ta na altura kon e pensamentu tokante e bakuna ta? Kon ta influensiá esnan ku ta kontra? Logístikamente mirá tin basta trabou pa hasi i si tur kos kana bon por kuminsá sigur den fin di febrüari kuminsamentu di mart.
Mi ta keda positivo i skirbi tokante algun hende ku ta karga responsabilidat pa Bonaire ta bon protehé. Mi a sigui tur reunion ku a trata e medidanan di urgensia. Konseho Insular mester a kohe e zuai i ta hasié na e manera korekto. Mi no ta duda ku tin krítika tambe riba kon e reunionnan a bai. E diskushonnan den Konseho Insular tabata hopi alkaso i tabatin sufisiente espasio pa hasi polítika i ponensianan fuerte te rant di ta personal. Tres persona na konsepto a sobresalí i nan ta; Gezaghèber komo presidente di Konseho Insular i e konsehalnan Renata Domacassé i Clark Abraham. Mi sa ku tin keho riba Clark su forma di presentá su puntonan, pero p’ami esaki ta trabou di un konsehal, bai te na e límite ku riesgo di bai den ”kòrá” loke a pasa tambe. Renata semper tabata trankilo i na un manera korekto bon argumentá ku e pensamentu ”mi no sa tur kos” pero mi ta abrí pa otro pensamentu. Renata tambe su pasenshi por kaba i “blousá” wowo di un kolega pa poné na su punto. Gezaghèber tabata dirigí e reunionnan na un manera demokrátiko, espasio pa tur pensamentu i fuerte den defendé su ponensianan ku argumentonan bon fundá. Mi ta kompará Gezaghèber ku un dosente dilanti di un klas trabahoso. Te ainda e tin e klas bou di kontròl, ounke tin biaha konsehal Bernabela a pidi presidente pa pone òrdu.
Mi tabata mira den Edison Rijna, Renata Domacassé i Clark Abraham. E personanan di aña, te na momentu ku mi a lesa tokante Nathanael Zimmerman su kreashon úniko. Nathanael Zimmerman ta un studiante di MBO mashá talentoso. Den dia e ta sigui e estudio Allround Vakkracht onderhoud- en klussenbedrijf (Profeshonal multi-uso di empresa di mantenshon i reparashon) na nivel 3 i anochi e ta okupá komo empresario kreativo. Riba Facebook i Instagram por mira su bunita kreashonnan bou di e nòmber Nata Skills. Nathanael p’ami ta e persona di aña”, Arthur Sealy a bisa.


text:
WILLEMSTAD — Ku hopi satisfakshon direktiva FDOK ta informá ku den Asamblea General di Organizacion Deportiva Centroamericano y del Caribe (ODECABE) djabièrnè 3 di febrüari, Kòrsou a wòrdu aseptá komo miembro asosiá di e organisashon ODECABE.
Esaki ta enserá ku den 2018 pais Kòrsou por partisipá na Weganan Sentro-americano i Karibe (CAC Games ) na Barranquilla – Colombia ku nos propio bandera i himno. Un logro grandi pa nos deportistanan ku for di 10-10-10 no por a partisipá den kompetensia di “Weganan”.
Ku hopi dedikashon direktiva di FDOK huntu ku CNOC, a prepará i kumpli ku e eksigensianan rekerí pa por bira miembro asosiá. Kòrsou a wòrdu representá na e Asamblea dor di Rignaal Francisca presidente i Rein Persaud sekretario di FDOK.
Un ekselente notisia pa nos federashonnan i nan deportistanan, ku ta anhelá pa representá Kòrsou den “Weganan” ku nos propio bandera i himno. Riba término kòrtiku e federashonnan konserní mester traha nan programa di preparashon, pa partisipá den kompetensia pa klasifiká.
Un danki ta bai na tur ku a duna un kontribushon i nos ta felisitá henter pueblo di Kòrsou en general tur persona i instansia ku di un o otro forma a kontribuí ku e logro aki.


text:
Congreso Beach Tennis
Tur cos ta cla pa e gran evento di Beach Tennis na Rosario
Awe mainta a tuma lugar e congreso pa e deporte di Beach Tennis
Na Ross Tower e diferente pais nan presente a haya tur informacion necesario pa asina start cu e competencia di Beach Tennis manjan na La Florida.
Aruba lo participa den Singles, Doubles y Mix. E equipo di Aruba lo ser representa pa e atletanan: Maud Celaire, Dominique Hopman, Sander Castro y Aksel Samardzic.
Aksel lo start manjan mainta como prome pa 9or di mainta den singles contra di Thomas Quintera di Ecuador. Despues Maud y Sander ta sigi den singles. Maud lo bai enfrenta Jesica Oselli di Argentina mientras cu Sander lo enfrenta Alexander Huber di Chile. Despues di esey Dominique lo sigi contra di Rafaella Miller di Brazil.
Mas den atardi lo start cu e doubles nan. Akinan Sander cu Aksel lo enfrenta e duo fuerte di Venezuela, Ramon Maluff y Carlos Alvarado.
Den e doubles di damas Maud cu Dominque lo enfrenta e team di Chile ken nan ta Maria Rivera y Francisca Gonzalez.
Y por ultimo nos lo tin e mix cu lo ser hunga pa Aksel y Dominque. E duo lo mester enfrenta e team di Uruguay representa pa Alejandro Peizoto y Maria Ravera.


text:
Fásil rápido i seif.
E mihó USB di Arranque di soluciona e por haña
Por bini un dia ku e unidad ópticas ta asina difísil pa haña un manera e unidad di diskuti di 5.25 ta awe riba dia. USB nobo tabata ta yega!
WinToFlash ta probablemente nan pa hasi un gran diferensia den forma di traha. E a hasi e bida muchu mas fásil pa bo.
Un forma rápido i cecilia di buta e programa nan nesesidatnan i na ningun momentu riba tur a topa skirbi ensayo di Windows i uza bo USB pa arranque. E WinToFlash ta hasi e trabou liber problema pa bo.
Tambe, WinToFlash It ta gratis. No tin mester di paga pa henter na e siguridat i hobby uza!
Buta Windows di un USB di arranque den kualke deportivo!
WinToFlash por krea un USB di arranque ku kualke moderno Ofisina di Windows i e di trabou di e famia di Inflacion. Kualke edison por ta utilisá en di Kas di Cultimara, 32 òf 64 bots.
Corre kompletamente funcion di Windows di un USB di arranque
WinToFlash ta fuerte Krea Windows to Go, bo mag di hasi i ehekutá kompletamente funshonal sistema aparato Windows un pafó di arranque USB flash òf duru di arranque. WinToFlash por krea Windows To Go unidat USB di arranque di Windows kualke version/edison, incluso di ofisialmente komparabel.
Kultivo USB di arranque kore
Ta kuminsá 5 diferente version di Windows, tinu lv, sin conexion antias i rekuperashon Lv CD den un solo unidat USB di arranque? Mi No tin un problema di about! Awor bo por krea un Motibo USB di arranque ku un kantidat LIMITA di elementonan di arranque di e unidat USB. WinToFlash Motibo ta komparabel ku un Windows di Windows Bista di Windows 10.
Di arranque UEFI
Si bo ta doño di un nobo PC ku modernu UEFI na lugá di BOS, WinToFlash ta pa krea un USB di Arranque ku tur e archivonan wèl pa arranque ku UEFI.
Diferente diestres di arranque
Na susto, no tin otro pretu ta e consul di windows i bobo software si bo mester no ta standard e kargadó di arranque pa ta instala. WinToFlash por buta un forma automatic, so bo tin ku eleccion GRUB4DOS e kargadó di inisio di e página, si e norma no por karga ku su PC.
USO, SEP, RAR, KUARTU, Carta, unidat di CD òf DVD
WinToFlash lesa tur e popular archivonan di kontenido: imagennan i archivonan. No tin mester di corre unidat òf descomprimir anualmente. Si bo ta experimental ku e programa di Instalashon di Windows i no kier back di norm IS/SEP kada biaha e prueba ku a kaba di stablesé e origen di e archivonan di karta i persona di tel di inisio.
MS EN DOS un USB di arranque
Algun plaka het rekerí di estilo bieu, DOS di "flashing", WinToFlash ta pa krea USB di arranque ku MS EN DOS buki na un momento. Kopia di inteligente programa di bo USB pa arranque, reino i e flash di e BOS.
Òf simplemente bo kier hunga un bon wega di DOS buki di e hardware real?
FAT16, FAT32, NTFS, exFAT ku CC bai directamente LBA
Uza FAT16 CC e asina avansá, si bo plasa het no ta inicia te unidat USB ku FAT32 di Instalashon di Windows XP. Bo tin un opcion pa un mihó confiabilidad i e soluciona di problema. Líkido púas di tur e opcion di DIKI ta na su trabou! Stablesé kualke midí for di e peticion bo tin mester.
Algun plaka het no arranque te ora ku e uso di directamente CC pa participa i e sistema di archivonan. T'asina ku no, e problema, e WinToFlash por hasi esaki!
E eliminacion di kapasidat
Ta masha duru awe riba dia pa kumpra un unidat USB di menos di 4Gb un tienda. Si bo mester di 512 Mb unidat USB di arranque di DOS buki di edat? WinToFlash limitá bo USB pa arranque pa kualke midí bo tin mester.
Primi aki opcion di e asina Avansá, stablesébo e balor i primi Corre!
E perfil di warda i marga
Warda e USB di arranque opcion pa archivo i karga bo ta un momentu ku bo tin mester.
Archivo di registro dialogo
Problema? No por wòrdu komprendé un eror? Buska e archivo di registro a kontesta e no.
Lista yen di karakterístika WinToFlash
Bai di e página den e wiki i a lesa mas di WinToFlash karakterístika


text:
WILLEMSTAD — Direktiva di Swim Club Orca Curaçao ta partisipá ku djasabra dia 04 di febrüari 2017 lo kuminsá ku kurso pa muchanan di 3 i 4 aña familiarisa (kustumá) ku awa. E kurso lo tin un durashon di tres (3) luna i dos (2) biaha pa siman tin treinen. Riba djasabra treinen ta di 16:00 or pa 17:00 or i djadumingu treinen ta di 10:00 or pa 11:00 or na Pisina Bennie Leito.
Meta di e kurso aki ta pa e muchanan di 3 i 4 aña familiarisá/kustumá ku awa, di moda ku nan por manehá fásil den awa. Ora nan tin 5 aña nan por partisipá na e kurso pa diploma “A” sin problema. Na final di e kurso lo tin un tèst i e muchanan ku partisipá na e tèst lo risibí un sertifikado.
Kabando e kurso aki no ta nifiká ku e mucha sa landa, sino ku e por defendé su mes. Semper e mester tin “gordel” bistí i e mester ta huntu ku su mayor ora e ta kantu di un pisina òf laman. E kurso ta kosta fl50,00 pa luna.
Pa inskripshon i mas informashon tokante e kurso aki por yama sr. Vernon Toré na telefòn 529-6586.


text:
A krea tereno pa futbòl i hóbennan di Kura Piedra mes ta limpia
A krea tereno pa futbòl i hóbennan di Kura Piedra mes ta limpia
Geplaatst op 16 December 2019 dor di Ministerio Desaroyo Sosial, Labor i Bienestar
den kombinashon ku 1 Focus Diferente, Dusron, Aliansa i SOAW
Willemstad – Tin bastante proyekto den bario ku a keda efektuá ku asistensia di 1 Focus Diferente. E biaha aki a toka hóbennan di Kura Piedra. A toka nan, pa nan mes hasi algu pa nan bario. E hóbennan mes a limpia i tambe nan a yuda konstruí nan mes vèlt di futbòl.
Ministerio di Desaroyo Sosial, Labor i Bienestar tin komo tarea pa fungi komo fasilitadó den e proseso di desaroyo di barionan. Mirando e trabounan ku Fundashon 1 Focus Diferente a bin ta desplegá den diferente bario na Kòrsou, e ministerio a join forces ku e fundashon aki pa inspirá e biaha aki habitantenan di Kurá Piedra.
Fundashon 1 Focus Diferente ta un organisashon, liderá pa sr. Eldrion Regina, ku tei pa inspirá nos komunidat pa e por mira kosnan den un lus positivo. E Fundashon ta hasi esaki mediante videonan ku ta ampliamente konosí riba medionan sosial i tambe nan sa pasa na plantanan di televishon.
E fundashon ta usa un método basá riba kompetivísmo, e espíritu di kompetensia ku ta biba bou di nos hubentut. Hóbennan, hasiendo algu ku ta benefisiá nan mes bario, ta haña un chèns pa kompetí i gana un premio.
Ku e bario di Kura Piedra a bai un tiki diferente. A aserká habitantenan i lidernan di bario. Den diálogo a señalá 3 problema agudo. Hóbennan tabata sinti falta di un vèlt di futbòl adekuá, tabatin hopi sushi den bario i tambe a konstatá ku tin hopi sushi rondó di Maduro School.
Fundashon 1 Focus Diferente i Ministerio di Desaroyo Sosial (SOAW) a kombení ku SOAW lo kontribuí ku un granito banda di tur otro instansia i persona ku a yuda pa realisá e proyekto aki.
Hóbennan di Kura Piedra a limpia rondó di Maduro School, Dusron i Aliansa a krea nan vèlt asfaltá nobo di futbòl rondoná ku heki banda di e School i tambe e tim a limpia den besindario di SITEK. Pa koroná e obra, Fundashon 1 Focus Diferente a krea un video inspirativo nobo ku lo subi medionan sosial i tambe lo keda transmití na kanal di televishon pa tur habitante di Kòrsou mira e trabounan positivo ku nos hóbennan ta hasiendo den bario.
Minister Hensley Koeiman i trahadónan sosial di ministerio Desaroyo Sosial, Labor i Bienestar (SOAW) ta felisitá e hóbennan di Kura Piedra, nan famia, Fundashon 1 Focus Diferente i tur sobrá instansia i personanan envolví den proyektonan, kaminda nos hubentut ta hasi kosnan konstruktivo i positivo den nan mes bario.


text:
E prome encuentro di e ‘Derby di Capital’ di e campeonato actual entre River Plate di Madiki y RCA di Solito tabata un “affair agri-dulce” pa fanaticonan. Un wega cu a cuminsa cu bon intencion, inocente y deportivo, pero cu a cambia bira hopi slordig, tenso y bruto pa ora cu e pitaso final a zona.
RCA ta biniendo di gana nan prome wega di e campeonato aki y River Plate ta bini di un empate. RCA a tuma iniciativa inicial den e wega aki y a cuminsa tira den atake di biaha, sabiendo tambe cu River ta un ekipo miho ora nan ta atakando y no defendiendo. E prome gol a cai na minuut 4 caba den pia di Frederick (Ronald) Gomez di RCA despues di un mal comunicacion y pifia den defensa di River, Gomez ta probecha y ta touch e bala den net pa RCA bai ariba 1-0 asina tempran.
RCA ta sigui tira dilanti despues di nan gol, tratando di tene e bala for di River, purbando tambe pa probecha ya cu River no por a organisa nan mes adecuadamente pa cuminsa ataka, pero mane nos a bisa River no ta un cuadro cu por sinta defende atras, nan mester di e bala unda nan tin mas forsa. RCA ta bolbe haya chens grandi pa anota atrobe na minuut 7, pero Gomez ta tira net na banda. River en cambio ta hunga wega di contra-golpi, ya cu RCA tabata controlando medio-campo tambe, pero e wega aki a yuda nan cu algun yegada propio.
Apesar cu RCA tabata comandando e tempo di wega y posesion di bala, toch River a cuminsa haya mas chensnan despues di e prome cuarto di wega. RCA mas bien tambe a sigui cu oportunidad nan di gol y penetracion pero ningun di dos ekipo tabata skerpi den nan ehecusion riba gol. E wega tabata mas bien uno di hopi “slordigheid”, un wega di hopi rebote y intercepcion, inconsistencia. Pa ora e prome mei ora di wega a yega, ya e velocidad y intensidad di wega a baha hopi caba. Asina mes River a probecha di un pifia den defensa di RCA na minuut 30 p’asina Leonuar Croes anota pa e empate 1-1.
Despues di e gol di River e wega a “slowdown” mas ainda mientras cu skopmentonan a cuminsa incrementa. Ta den e momentonan ey mes na minuut 33, Ronald Gomez di RCA ta scapa riba hala drechi y ta pone e bala den net cu un bon disparo pa duna RCA bentaha di 2-1.
River ta contesta di biaha y net dos minuut despues di e gol di RCA na minuut 35, ta Leonuar Croes atrobe ta hasi e wega 2-2. River despues ta sigui cu iniciativa y posesion di bala pa varios minuutnan, RCA mas bien a bai mas den un rol di contra-golpi, cu a resulta di ta hopi peligroso pa River cu tabata tira duro dilanti lagando buraco atras. Na final di e prome tempo mei mei di weganan bruto referee Bedoya ta pita pa halftime.
Den e di dos tempo RCA a cuminsa atrobe den atake, mescos cu inicio di e prome tempo, purbando di sorprende River, hortando e iniciativa di wega, cu algun yegada pero mas tanto cu tironan di afo, vooral di Jean Luc Bergen, a demostra di por causa problema pa River, toch RCA no a logra concretisa apesar di a purba pa largo tempo. Pa ora a yega e punto mita di e di dos tempo ya e wega a bolbe cai hopi den calidad y precision, mas bien e wega a bira “aspero” y negativo cu hopi discusion y skopmento, carchinan a cuminsa cai atrobe pa ambos ekipo, hasta pa hungadonan riba banki, referee a hasi su best pa controla e situacion, pero e atractividad di futbol si no tabata presente. Pa ora a yega e ultimo cuarto di wega, e bala tabata lora mas rond di e circulo central, un toma y dame rond di mid-veld cu algun tironan riba porteria pa ambos ekipo pero sin por a causa gran peligro. Un tipo di “stalemate” te cu e pitaso final y e empate entre e dos ekiponan.
Resultado final anto River Plate 2 – RCA 2, e ekiponan a parti punto. Ronald Gomez di RCA tabata nos ‘Man of The Match’. RCA a keda cu 4 punto riba tabla y River Plate cu 2 punto.


text:
Imperfeccion ta beyesa. – Marilyn Monroe.
Bida por ta perfecto den tur su imperfeccion. E asunto ta cu hopi biaha nos mes ta pensa cu nos mester logra e situacion perfecto prome cu nos tuma accion. Realidad di bida ta mustra nos hopi biaha cu perfeccion ta e caminda. Naturalesa no ta perfecto, pero ta den e imperfeccion aki juist ta sinta su beyesa.
Marilyn Monroe, considera un beyesa eterno a bisa cu ‘Imperfeccion ta beyesa’. Pesey ta bon pa nos sinja aprecia e Imperfeccion den tur cos. Pa cuminsa cerca nos mes. E ora bo ta cuminsa mira tambe e beyesa di tur cos, e beyesa di bida. Aprecia esaki ora bo discubri’e!
Continue reading “E beyesa di imperfeccion”


text:
Hende muhé; empoderá i no kudishá otro
Luna di Mart ta luna di hende muhé. Dia 8 di mart ta selebrá dia internashonal di hende muhé. Lizaima da Costa Gomez komo abogado tin eksperensia amplio ku entre otro divorsio i komo hende muhé e ta duna nos su punto di bista pa loke ta e hende muhé den e sosiedat aktual.
Hende muhé por purba tur trabou…
Hende muhé den sosiedat; tiki tiki hende muhé ta yegando posishonnan ku ántes ta hende hòmber so tabatin. Mi ta menshoná e ehèmpel den abogasia kaminda ami huntu ku 4 otro dama dia nan a bin for di Hulanda, nan a studia na Erasmus huntu, nan a huramentá na korte den un solo bia. Promé ku esei tabata haña mas tantu, sigur mayoria abogado tabata hende hòmber. Mesun kos tabata konta pa dòkter. No tabatin hopi hende muhé dòkter. Durante di tempu ku hende muhé a kuminsá bai studia i emansipá den komunidat, ta haña hopi hende muhé tin puestonan klave den komunidat. Delaster añanan tin promé minister hende muhé, abogado, dòkter, poko dia ei un hende muhé ta kore dòmtrùk. E kos ta masha great pasobra tiki tiki por mira hende muhé ta bai hasi mas kos. Delaster tempu pro mira hopi hende muhé pilot, asta dos pilot pareu hende muhé den avion. Tiki tiki ta kibrando e plafòn di glas pa yega puestonan klave den komunidat. Lizaima ta haña ku nos ta yegando.
Lizaima no ta kere ku tin trabou ku no ta pa hende muhé. Komo hende muhé bo por purba tur kos. Ta segun bo kurpa mes bisa bu. “Mi ta kere ku tin trabou ku no ta pa hende muhé’.
Deskriminá…
Tempu Lizaima tabata studiando el a sinti di tabata keda deskriminá. Esei a kuminsá for di na Hogeschool kaminda Lizaima tabata promé, na Leiden i einan tin di traha hopi den proyekto. Ora bo ta traha den proyekto bo mester duna ‘feedback’ na bo otro koleganan studiante i e ta haña ku komo e ta bin di Kòrsou, e tin un fam otro for di un hulandes, e ta brùin, bo ta keda otro trata. Asta un studiante a yega di puntr’é si na Kòrsou ta den ‘hutjes’ nos ta biba. E no tabata reakshoná riba e kosnan ei pasobra Korsou ta forma parti di reino hulandes. Tambe el a ripará ku ora el a bai studia na Erasmus, ora tin proyektonan i nan tende kiko abo komo hende muhé ke bira por ehèmpel abogado òf fiskal, e tabata haña komo reakshon ku e lo no logr’é. Esaki pasobra e ta otro for di nan na Hulanda. Por lo general Lizaima ta haña ku hende muhé tambe no ta duna e otro hende muhé e balor ku e merese67. Esei ta un lástima pasobra hende mester tei pa empoderá otro. Deseá otro éksito den loke otro ta hasi pero awor aki den mundu no ta duna e hende muhé e balor pero alkontrario ta asta pone pia pa otro, ta yalurs i kudishá otro. Hopi bia bo ta kere un hende ta bon kubo, pero ta abo ta bon kuné. Tin bai bo ta kere e otro hende muhé ta kontentu pa bo logronan, pero esei ta resultá di no ta asina. Parse ku nos no ke wak otro bai dilanti. Esei ta un lástima.
Empoderá otro…
Awor aki sinembargo Lizaima a ripará hopi grupo riba FB ku ta empoderá otro, ta organisá seminario, coaching, sostené otro asta den kasonan di divorsio pa sa kon ta karga ku e proseso ei, kon ta bai hasi despues ku e divorsio a Sali. Ta ehèmpel di gruponan riba Facebook ku ta guia otro en bes di kibra bu. Esei ta un indikashon ku e hende muhé ta bai un otro direkshon den último 5 añanan aki.
Mi ta muchu mas ku abogado…
Lizaima trahando komo abogado a splika ku e no ta abogado so den su trabou, pero tambe e ta trahadó sosial, sikólogo, coach, ounke e no ke guia hende pasobra e ke lag’é na un eksperto pa hasié, pero e ta hañ’é den e situashon pa komo abogado ta hasi e otro kosnan ei tambe. I prinsipalmente den kasonan di divorsio e ta hañ’é hopi den e situashon ei. Ounke tambe den otro tipo di kaso tambe hende tin e difísil. I e ta duna un palabra di konsuelo hopi bia. Tin bia ta mira un abogado i kere ku ta esei so e ta hasi, pero e ta mas leu. Komo abogado tin bia den kaso di divorsio asta e tin di hasi investigashon. Si tin muchanan menor envolví, e tin di papia ku tur dos partido. E tin di purba semper pa promé ku kuminsá un kaso, wak si partidonan por yega na un areglo, promé ku yega korte.
Divorsio por bai basta lihé…
Divorsio por ta mas fásil di loke tin bia e ta bai. Lizaima ta kòrda ku den otro bufete di abogado kaminda e tabata traha, el a ripará ku e kasonan di divorsio ta dura un eternidat. Ora Lizaima a kuminsá hasi kasonan di divorsio i e no por komprondé dikon e prosesonan ta dura largu, esaki no tin pakiko. Ta djis laga e dos hendenna ei sinta dilanti di otro i papia kiko nan ke. Dor di simplemente hasi palabrashonnan huntu, por solushoná hopi kos basta lihé.
E hòmber ta karga mas den kaso di divorsio…
Ken ta sufri mas den kasonan di divorsio, muhé òf hòmber? Riba e pregunta aki Lizaima a bisa nos di Djasabra ku e no por bisa niun di dos pero segun e e hende hòmber ta esun ku ta karga mas. Esaki pasobra hopi bia, tin yunan menor di edat den wega. Hopi hende muhé ta usa e yunan kontra di e tata. No ta tur pero hopi bia e ta pasa. Dado momentu e yunan ta bai biba serka e mama i e tata no ta bai wak su yunan tur dia mas. P’esei Lizaima ta kere ku e tata ta keda karga ku mas doló. Esei no ta pa tapa loke e mama tambe ta pasa aden. Un divorsio no ta fásil i no tin ganadó ni pèrdèdó. Niun hende ta kasa pa nan divorsiá. Pero dado momentu si e no ta bai e no ta bai. E divorsio ta resultado di algu ku no a bai bon. I por bisa ku tantu e hòmber komo e muhé ta tuma e paso pa bai divorsiá.
Divorsiá Covid Free…
Lizaima a ripará tambe un kambio di aktitut di e hende muhé ora ta trata di divorsio. I esaki ta pasobra ántes e hende muhé tabata mas bien ama di kas i tin tarea pa hasi trabou di kas i wak e muchanan. Ora divorsio kai e muhé ta keda ku solamente alimentashon i ku e yunan. I aktitut awor aki a kambia pasobra e hende muhé emansipá i ku trabou i ta un tiki mas independiente ta ‘durf’ di dal e paso mas fásil. Esaki pasobra nan no ta dependé mas di e hende hòmber. E ya un aktitut positivo pasobra un hende independiente, sigur di su mes ta nifiká ku e tin kurashi di dal e paso i ta mas habrí pa sinta na mesa. Nan ta sinta na mesa i yega na un akuerdo ku e tata/hòmber. Esei ta un kambio positivo den kaso di hende muhé i e ta tambe pa e abogado pasobra no tin proseduranan largu mas. E hende muhé tambe ta mas madurá awor pa pone nan puntonan riba papel i bisa presis kiko nan ke. Esaki segun Lizaima ta di aploudí i ta un kambio masha drástiko den komunidat. I awendia por divorsiá Covid-free pasobra ta djis pone puntonan riba papel, ta mand’é abogado i abogado ta hasi su trabou manera pa e otro partido i e kaso ta bai hopi fásil. Ademas e sistema aki tambe ta evitá hopi solo.
No husga otro…
Lizaima no no ta husga niun hende pa e motibu ku el a kai será òf no. Hopi bia un hende ku a kai será, ta algu a pasa ku e ta hañ’é den e situashon ei. “Hende muhé hopi bia tin labios. Bo ta papia grita te asta agreshon verbal. Un hende hòmber no tin e kos ei, e hòmber tin forsa brutu. Bo ta keda yena e hòmber su kabes i e hende hòmber ei su wowo ta bira skur, e ta kue bo choka i bo ta hasi keho i e mener ta será. Bo no ta wak kiko a kondusí ku el a usa e forsa ei. Tin hopi hende den e situashon ei i mi no ta husga. Un hende su wowo por bira skur i e ta hañ’é den e situashon sin ku e ke. Meskos ku ora bo ta sali bai kaya bo no ke buska problema pero bo ta haña bu den un situashon i ata bu será”. Lizaima a bisa e no ta niun hende pa husga otro, ta Dios so ta husga. E ta purba wak e paden di e hende i ku rèspèt e ta trata tur hende mesun kos.
Muhé i hòmber huntu ta manda mundu….
Ta muhé ta manda mundu……Lizaima no ta kompartí e frase ei. E hende muhé mester di e hende hòmber pa manda e mundu aki. Pa nos prokreá por ehèmpel bo mester di hende hòmber, i un hende muhé tin su lugá den komunidat pero no lubidá e hende hòmber tambe tin su lugá. I si mi bisa ku muhé ta manda muhé, mi ta bezig ta deskriminá hende hòmber. I hamas Lizaima ke deskriminá hende hòmber pasobra e hende muhé i e hòmber ta den balansa den komunidat i si tin e balansa ei no por bisa ku muhé ta manda mundu.
Kurashi…
Loke mi ke mira kambia serka e hende muhé ta pa nan tin mas kurashi. Kurashi den sentido di si bo ta sintá ku un problema, por ehèmpel si wak den e temporada aki tin hopi hende a pèrdè trabou, hopi divorsio, parehanan ta habri for di otro, problemanan síkiko, anto buska yudansa. Ora bo buska e yudansa ei bo por haña e yudansa spesialisá. E kurashi ei ta pone ku bo por kambia, bo por hasi kambio positivo den bida. Lizaima ke pa hende muhé tin mas kurashi pa mustra nan debilidat, strukturá nan bida. I esei ta algu ku e ta papia ku hopi hende último tempu. I buska yudansa no serka e hende ku bo ta kere ku bo ta bon kuné, buska yudansa profeshonal.
Pabien…
Den kuadro di 8 di mart komo dia internashonal di hende muhé Lizaima a manda palabranan di pabien na tur hende muhé riba nan dia. Purba di ta tur dia un mihó mama, kasá, lanta tur dia bisa Dios danki pa un dia nobo pasobra tur dia di nobo ta un bendishon. E hende muhénan ku ta pasando den tempunan ménos dushi i difísil, tin e kurashi di mustra bo parti debil i buska yudansa profeshonal. No keda stèns riba famia i hendenna ku bo ta pensa ta bo amigunan. Yudansa profeshonal, tin e kurashi di dal e paso, mustra bo parti debil pa bo haña e loke bo mester.


text: Diabierna mainta a drenta informe di cu un persona di edad a bira malo y a dal abao na e bushalte banda di Doña Clara, mesora a dirigi tanto polis como ambulans na e sitio. Na yegada di e patruya a bin compronde cu e homber a bira malo y a dal abao, polisnan a yud’e y a solicita e ambulans pero como cu e ambulansnan tabata hopi ocupa cu otro casonan mas urgente a tarda basta pa nan presenta mientras tanto e victima a bira mihor y a lanta y a sigui su caminda. Polis a cancela e ambulans net ora nan tabata bayendo pa e asistencia ey.


text:
Democracia ta rekeri un sistema cu ta refleha e deseo di un pueblo. Un aspecto crucial di un democracia, ta eleccion. E meta di eleccion ta pa traduci tur e votonan valido den 21 asiento den Parlamento.
Nos democracia ta basa riba representacion proporcional. Esey ta significa cu si un partido logra 30% di e votonan valido, e lo mester haya alrededor di 30% di e asientonan den Parlamento. Si un partido logra 60% di e votonan valido, e lo mester haya alrededor di 60% di e asientonan den Parlamento. Lamentablemente, cu nos sistema existente, e resultadonan di eleccion por desvia substancialmente for di con pueblo a vota.
Por ehempel, un partido cu a logra 43% di e votonan valido, a haya 52% di e asientonan den Parlamento. Un partido cu a logra 48% di e votonan valido, a haya 57% di e asientonan den Parlamento. Y asina tin mas ehempel. E motibo principal pa e discrepancianan aki, ta nos sistema di parti restzetels.
Na maart 2022, Misha Raymond, lider di fraccion RAIZ, a entrega un concepto pa un ley di iniciativa, concipia door di Carlos Guiamo, pa cambia e sistema di aloca restzetels. E meta di e ley ta pa percura cu e resultado di eleccion cuadra miho cu con pueblo a vota. Mientrastanto Raad van Advies a duna su conseho riba e concepto di ley. E siguiente pasonan ta pa traha un nader rapport, cual ta e contestacion riba e conseho di Raad van Advies, y pa bay mas den contacto cu Pueblo pa duna splicacion y scucha opinion.
Cambiando e forma di aloca restzetels, dunando mas respet na e voz di pueblo, ta un paso importante pa hunto nos logra un Democracia Nobo pa Aruba.


text:
Lei di Tráfiko Boneiru
Entrante 1 di ougùstùs 2019 e lei di tráfiko adaptá ta bini na vigor. Riba e wèpsait aki por lesa kiko e reglanan ta enserá. Kua regla ta bira vigente? Kiko mester kumpli kuné? Ki ta e riesgo i butnan?
General
Na aña 1957 e lei di tráfiko pa Boneiru, esta ‘Wegenverkeersverordening,’a bini na vigor. Despues di esei nos poblashon i partisipantenan na tráfiko a krese supstansialmente. A bira tempu pues pa un adaptashon di reglanan di tráfiko.
Lei di tráfiko di 1957 i esun di 2019
E último añanan Boneiru a kambia masha hopi. Na aña 1957 Boneiru tabatin 5663 habitante. Aktualmente nos isla tin 20.488 habitante. E kantidat di outo na Boneiru tambe a oumentá konsiderablemente. Na aña 1957 tabatin mas o ménos 250 outo i tres motosaikel na Boneiru. Awor aki tin 15.696 outo na Boneiru. En total tin 1.816 skuter, motosaikel i ‘quad’.
Na aña 1957 e lei di tráfiko pa Boneiru, esta ‘Wegenverkeersverordening,’a bini na vigor. Despues di esei nos poblashon i partisipantenan na tráfiko a krese supstansialmente. A bira tempu pues pa un adaptashon di reglanan di tráfiko. P’esei a remplasá e lei bieu di tráfiko di 1957 ku un nobo. E reglanan nobo ta nesesario pa garantisá siguridat di tur hende den tráfiko. Dia 1 di ougùstùs 2019 e reglanan nobo ta bira vigente.


text:
KRALENDIJK—Ta notabel na sierto okashon kaminda hende ta menshoná e palabra bendishoná òf batisá. Un parokiano, den boka di pueblo un baidó di misa, a aserka un reportero di Radio Live 99.9 FM i a puntra si kualke persona den komunidat por batisá òf bendishoná algu.
Ta bon pa splika despues di a buska informashon kiko i ken por batisá i bendishoná sea hende òf algu. Tin organisashon ta bisa nan a batisá òf bendishoná unifòrm òf outo loke no ta korekto. Solamente un obispu, pastor òf un diakono por batisá òf bendishoná un persona. Algu ku ta material, entre otro outo, motosaikel, baiskel, kas, paña i prenda, solamente por bendishoná nan. No por batisá un outo. Tin bes ta usa tera, awa, hariña, foyo di blachi, serbes, ròm i mas, pa bendishoná algu. Tene bon kuenta kiko ta e meta tras di loke bo ta hasiendo i kiko bo ta usa.


text: WILLEMSTAD — Awe 8 di òktober 1or di mèrdia ta inisiá e ‘MA Elite Course 2015’. E kurso aki ta un training ku FIFA ta duna na rèfrinan aktivo di FFK. E kurso lo tuma lugá den sala i riba tereno di FFK for di awe 8 di òktober te ku djaluna 12 di òktober próksimo. E kurso lo konta ku partisipashon di 16 rèfri aktivo di nos futbòl lokal ku lo pasa diferente, tèst tantu teorétiko, práktiko i físiko riba vèlt. Durante e kurso lo pone nan saber den práktika pero tambe nan kondishon físiko. E meta di e kurso aki ta pa mantené nos rèfrinan lokal riba e nivel ku FIFA ta eksihí di nan pa por aktua durante nos partidonan lokal i internashonal.


text:
GOBIÈRNU DI KÒRSOU A TENE E DI SINKU REUNION KU E SENTRALNAN DI SINDIKATO I VBC.
GOBIÈRNU DI KÒRSOU A TENE E DI SINKU REUNION
KU E SENTRALNAN DI SINDIKATO I VBC.
Willemstad – Promé Minister Gilmar Pisas, Minister di Desaroyo Sosial, Labor i Bienestar Ruthmilda Larmonia-Cecilia i Minister di Desaroyo Ekonómiko Ruisandro Cijntje, na nòmber di Gobièrnu di Kòrsou, a reuní ku e tres sentralnan di sindikato i VBC dia 18 di yanüari 2022.
Esaki tabata e di sinku reunion ku ta tene ku e tres Sentralnan di Sindikato i Vereniging Bedrijfsleven Curaҫao (VBC).
E tres sentralnan di sindikato ta: Central General di Trahadonan di Kòrsou (CGTC), Sentral di Sindikatonan di Kòrsou (SSK) i Sentral Solidaridat Sindikal (SSS).
Durante di e reunion aki a logra trata 2 di e 4 puntonan ku tabata programá riba e agènda. E dos puntonan aki tabata:
- Sueldo mínimo;
- Insentivo di parti dunadó di trabou.
Debí na otro kompromiso ku e tres ministernan tabatin a skòrs e reunion pa un otro fecha, kaminda lo bai trata e sobra puntonan di agènda.
E fecha nobo pa e reunion ta dia 25 di yanüari 2022.
E reunion a kana den un bon esfera kaminda tabatin espasio amplio pa kada partido por a dialogá i kompartí informashon ku otro riba e puntonan ku a bini dilanti.


text:
Den Haag – Minister-president Evelyn Wever-Croes a haci awe 25 di juli un bishita na Arubahuis. Minister Weber-Croes a keda ricibi pa Minister Plenipotenciario Suplente mr. Ady Thijsen, directora a.i. di Arubahuis sra. drs. Glenda Hernandez y personal di Arubahuis.
Durante di su bishita premier Wever-Croes tabata tin un combersacion cu Minister Plenipotenciario Suplente mr. Ady Thijsen y directora a.i. di Arubahuis sra. drs. Glenda Hernandez. Despues señora Wever-Croes a tene un reunion cu e personal di Arubahuis. Premier Wever-Croes a papia riba e situacion actual na Aruba; con e isla ta recuperando di e pandemia. Tambe sra. Wever-Croes a bisa cu Gobierno ta inventarisando e rol cu Arubahuis lo mester hunga awor y den futuro.
E mandatario a bisa di ta contento pa mira Arubahuis den su localidad nobo y temporal. Segun premier Wever-Croes awor ta bai start e procedura pa loke ta trata e edificio di Arubahuis. E siguiente paso ta pa bin un “bouw technisch onderzoek” pa determina kico lo mester pasa cu e edificio.
Minister-president a puntra con ta bayendo cu e preparacion pa e yegada di e studiantenan y e question di vivienda. Functionario di Onderwijszaken di Arubahuis sra. Ivonne Navas a duna un briefing na MP di e situacion actual.
Na final premier Wever-Croes a gradici e personal pa e reunion ameno y pa e informacion brinda na su persona.
Despues minister-president Wever-Croes tabata tin un reunion cu representantenan di PWC y tambe tabata tin un encuentro cu presidente di Caft Raymond Gradus.


text:
WILLEMSTAD — E esensia di deporte ta pa un grupo di hende traha komo unu pa asina sali viktorioso. Den e kaso di kolegio Joseph Civillis A.G.O na Barber e ponensia aki sigur ta konta. Pa motibu ku tabata falta hungadó, e damita Ludwenska Apostel a tuma e kurashi di hunga huntu ku e ekipo maskulino pa asina duna e otro alumnonan tòg e oportunidat pa hunga.
Mas ku esaki e ta hasi su mihó posibel riba e vèlt di vòlibòl i tambe semper ta enkurashá su otro miembro di ekiponan i trankilisá nan ora poko nervio drenta nan. Na skol tambe e ta un alumno ehemplar ku ta presta bon i ta hasi e mihó uzo posibel di e posibilidat ku nan tin pa siña. Ludwenska Apostel nos ta orguyoso di bo.
Na Nòmber di ACU i FDDK Ludwenska risibí su regalito na man di Naisha Santiago.
Un ehèmpel pa hinter e pueblo di Kòrsou..no ta tur ora te abilidat ku bo tin ta konta sino e sakrifisio ku bo hasi pa asina no hasi solamente abo pero hinter un grupo di hende den e kaso ki ekipo mihó. Lèsnan ku no ta solamente importante pa deporte pero bida en general.


text:
Oranjestad, Aruba, 26 di augustus 2022— Cu sumo placer Aruba Bank N.V. ta anuncia e nombramento oficial di Sra. Elisabeth (Els) Avontuur como Directora General y Presidente di nos Hunta di Directiva.
Sra. Avontuur ta trece cune mas di binticinco (25) aña di experiencia bancario na Rabobank Nederland, Rabobank Shanghai, China, y na ABN AMRO. E ta un lider empresarial cu enfoke fuerte ariba e cliente. Su experiencia amplio ta inclui experticio den e industria bancario general y funcionnan den e area di “change management”.
Segun e ehecutivo, su motivacion ta radica den e pasion y e conocimiento di e profesion bancario, y tambe den e desaroyo di e tipo di negoshi aki, coleganan, clientenan y partners cu ta hacie funciona.
E banco ta contento di yama Sra. Avontuur un bonbini na e famia di Aruba Bank. Nos ta en espera pa traha bou su liderazgo inspirador.
Bon Bini Els!


text: ORANJESTAD: Recientemente den un encuentro social a tuma despedida oficial di sr. Erwin Arkenbout, representante di Hulanda na Curaçao. Esaki a tuma luga na Quinta del Carmen y a conta cu presencia di Su Excelencia Gobernador di Aruba Alfonso Boekhoudt, Prome Minister y demas colega Minister, miembronan di Parlamento di Aruba como tambe representantenan di sectornan comercial y semi publico. Den su discurso sr. Arkenbout a duna palabra di elogio pa Prome Minister y Gabinete Wever-Croes cu apesar di temponan dificil a sa di nabega e barco Aruba y di semper tin un linea di comunicacion habri cu Hulanda. Tabata un bon oportunidad di intercambia di ideanan cu representantenan di varios gremio. Minister Endy Croes ta gradici sr. Arkenbout pa su trabou cu e la eherce alabes ta desee tur clase di exito den futuro.


text:
Disponibel na hulandes tambe
Willemstad- Minister di Finansa, Dr. Jose Jardim, awe a entrega Presidente di Staten e dokumentu “Solide basis voor een betere toekomst”, esta un base sólido pa un mihó futuro. Esaki ta e dokumentu di responsabilisashon i traspaso di e Minister di Finansa. Den e dokumentu aki ta duna un rekuento di e trabounan realisá i resultadonan lográ dor di Minister di Finansa den e periodo entre 29 di Sèptèmber 2012 i 31 di Yüli 2016.
Esaki ta poné den kuadro di e situashon ku a bin topa na momentu ku e Minister a tuma e funshon 29 di Sèptèmber 2012. Den e dokumentu kontinuamente ta indiká te kon leu a kumpli ku e puntonan di akshon den e programa di gobernashon.
Minister Jardim a pidi Presidente di Staten pa inkluí e dokumentu den e deliberashon den Parlamento tokante di e kuentanan anual di 2013 di tal forma ku e por responsabilisá integralmente pa e maneho ku ela hiba durante di e periodo di gobernashon.
E dokumentu aki mester sirbi tambe komo un dokumentu di traspaso públiko na e gobièrnu ku sinta despues di elekshon di Sèptèmber próksimo i e Minister di Finansa ku asumí e responsabilidat.


text:
Chemsz grabando videoclip pa "Pidi p’abo"
Den transkurso di e último dianan, kosnan a sigui interesante den farándula lokal. No únikamente pa aktividatnan ku a tuma lugá, sino tambe pa e moveshonnan di nos diferente artistanan, Sherman ‘Chemsz’ Francisca, ta next.
TRENDSZ ta na altura ku entre otro, Francisca tabata bastante okupá ku grabashon di su Videoclip nobo, kual pronto tur hende lo por bai haña mira. Ta trata aki, di videoclip di un di su mas resien piesanan, huntu ku agrupashon musikal Vega. “Pidi p’abo” ta título di e kansion aki, ku ya ta hopi solisitá i pronto lo tin su videoclip tambe riba merkado. Un i tur mester ta pendiente, pa asina pronto por bai mira i disfrutá di e clip di "Pidi p’abo", di ‘Chemsz’ i Vega.
TRENDSZ a keda informá, ku ta e intenshon pa e clip sali durante di e promé dianan di luna di yüni 2018, ounke ku no tin un fecha definitivo ainda. ‘Chemsz’, a konfirmá, despues ku inisialmente e no kier a bai den muchu detaye. Finalmente e la konkluí bisando tambe ku lo tin mas videoclip na kaminda.
“Lo bai tin videoclip ta bai sali di mi só tambe. Esaki despues ku nos saka esun di ‘Pidi p’abo’. Miéntras ku tambe mi ta moviendo ku Prinston Poulina. Finalmente mi por konfirmá bèrdat tambe ku huntu ku ‘Golsz’ nos a harma un remix hopi on, ku yama ‘Wine bo body’, ku ta un komposishon di ‘Golsz’. Lo bira un remix ku tambe lo bai tin su videoclip”, e kantante a duna di konosé durante di un kombersashon kòrtiku ku TRENDSZ.


text:
Pronóstiko di tempu pa Kòrsou i bisindario bálido te djamars mainta 06:00 o.l., 9 di ougùstùs 2022.
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l., 9 di ougùstùs 2022.
Kompilá: djaluna 8 di ougùstùs 2022, 05:00 o.l. (09:00 UTC).
Tempu: Parsialmente nublá i prinsipalmente seku.
Temperatura máksimo lo alkansá 32ºC i temperatura mínimo 26ºC.
Solo ta sali 06:24 i ta baha 18:59 o.l.
Bientu: Generalmente for di ost i moderá; forsa 3 te 4 (12 te 30 km/ora, 7 te 16 nudo). De bes en kuando bientu basta fuerte den ráfaga; forsa 5 (31 te 39 km/ora, 17 te 21 nudo).
Situashon general: No ta antisipá desaroyo di nubianan signifikante riba nos region durante di próksimo 24 ora. Pa e motibu aki, un wer prinsipalmente seku lo prevalesé riba nos isla. Mas aleu, forsa di bientu lo oumentá gradualmente durante di dia.
Kondishon di laman: Trankil ku altura di olanan entre 0.5 i 1.5 meter (2 i 5 pia).
Sistemanan tropikal signifikante: Ningun
Fenómeno spesial: Ningun.
Perspektiva te djárason mainta: Parsialmente nublá i un wer generalmente seku.
Meteorólogo: Rombley.


text: Dialuna atardi a drenta informe di un atraco na Gold Palace, mesora a dirigi patruyanan na e sitio. Ta trata aki di un atraco arma unda 2 persona lo a drenta Gold Palace y lo a comete atraco y durante esaki nan lo a los tiro y despues a sali bay drenta un Daewoo blauw bay direccion Rancho. Un di e sospechosonan ta bisti cu un beach short blanco cu figuranan di lama riba e short anto bisti cu un shirt preto, e otro ta 1,60m bruin mulato cabey castanjo glad cu un lenso dilanti su boca short blauw anto cu un shirt blanco anto e tipo aki tin un tattoo na e banda robez di su nek. Un rato despues a drenta informe di cu e auto blauw a ser laga patras di e cas di partido A.V.P., mesora un patruya a bay na e sitio y a yega haya e auto y a confisca esaki. Habitantenan den e area cu a mira movecionnan sospechoso a raporta esaki na polis cual a hiba nan busca rond den e area te banda patras di postkantoor na Oranjestad.


text:
ORANJESTAD – Prome Minister Evelyn Wever – Croesa duna un discursona e Foro di Inversion Mundial organisa pa United Nations Conference on Trade and Development (UNCTAD). Durante di e conferencia a trata entre otro e tema di “Atrae y retene inversionnan di turismo. Prome Minister a inicia su discurso dunando splicacion di e importancia di e sector turistico pa Aruba.
“E sector turistico a contribui na casi 74% di Aruba su GDP den 2019. 2020 tabata un aña cu a iniciafuerte, sinembargo den algun luna tur cos a cambia, mundo completo a cambia,” Prome Minister a accentua.
Poniendo bienestar y siguridad di pueblo na prome luga,Gobierno di Aruba a introduci un “lockdown” temporario di nos frontera na comienso di 2020. Como cu ya no tabatin vuelo cu turista biniendo Aruba, e decision aki a resulta den desempleo repentino y problemanan di likides. Consecuentemente, pa por a retene y aumenta confiansa den inversionistanan local, Gobierno a provee diferente forma di alivio financiero, subsidio salarial y alivio fiscal pa individuo y negoshinan.
Prome Minster a sigui splica cu na mes momento Gobierno di Aruba inmediatamente a escala e enfoke riba maneho di crisis. Esaki a inclui entre otro, implementacion di un revision di e strategia di e plan di mercadeo y tambe e aplicacion “Aruba Health & Happiness Code” cu a yuda na sigura e aspecto di siguridad y bienestar di bishitantenan di Aruba y localnan.
Segun Premier Wever – Croes, “Aruba a enfoca riba crea un medio ambiente sigur, sano y confiabel pa su bishitantenan y ciudadanonan”. Pa por move pa dilanti, Gobierno di Aruba a bin cu un manera nobo di pensa y a organisa esfuersonan coordinana nivel nacional pa desaroya un plan di recuperacioneconomico y tambe un plan innovativo. Di e manera aki ta busca un crecemento economico cu ta sabi, inclusivo y sostenibel cu ta enfoca riba pone e condicionnan crucial na nan lugar pa un economia resiliente pa termino largo logrando asina beneficionan inmediato na termino corto cu un apoyo nacional mas amplio.
Terminando Prome Minister Wever – Croes a bisa cu, “Mientras cu Aruba ainda ta experenciando e efectonan di e pandemia, ta kerefielmente cu cooperacion entre organisacionnan publico y priva, ta fundamental pa Aruba suexito.E accionnan cu Gobierno di Aruba a tuma a resulta den recuperacion di Aruba su sector turistico mucho mas prome cu a proyecta. Pa cual ta conseha pa organisacion y nacionnan inverti den partnership corecto pa asina por yega na recuperacion economico.”


text:
Minister di Salud Publico sr. Dangui Oduber ta contento di por anuncia cu e Banco Social di aseguradonan esta SVb a lansa un App pa nos pensionadonan. E portal di MiPensioen tabata disponibel caba desde aña 2019, na aña 2020 SVb a digitalisa henter nan proceso, awor den tempo corto ta lansa e tremendo App pa telefon mobil cu yama MiPensioen.
E mandatario a splica cu su vision ta pa brinda un servicio moderno na tur e aseguradonan por medio di innovacion y tecnologia. Cu e App aki SVb lo funciona na un manera mas eficiente treciendo aun mas tranparencia pa nos pensionadonan. SVb tin e deber pa administra e fondonan di e pensioen di biehes (Algemene Ouderdomsverzekering of AOV) adecuadamente y cu confiabilidad, pa mantene e fondonan financieramente sostenibel.
Minister Oduber a menciona cu segun e cifranan ricibi for di SVb, esakinan ta indica cu nos grandinan ta uza e portal di MiPensioen. Segun e cifranan na aña 2021 tabata tin 1054 persona cu a pidi pensioen di biehes di cual 922 a uza e portal pa haci esaki. Na aña 2022 (te cu augustus) 630 persona a pidi pa e pensioen y 609 a haci uzo di e portal. Esakinan ta indicadornan cu ta ilustra cu nos grandinan mas y mas ta uza tecnologia, por mira esaki tambe den graficanan segun e mandatario.
Danki na tecnologia y innovacion SVb por a yuda personanan cu ta biba den exterior pa keda cobra nan pensioen. Na 2021 SVb a yuda 543 persona via video calling, asina nan a prueba nan mes cu nan ta na bida, pa nan por keda cobra nan pensioen.
Minister Oduber ta informa cu e MiPensioen app ta bay haci posibel pa e asegurado wak su entradanan, tambe e por su jaaropgaaf y download esaki pa impuesto, tur esaki den bo planti man. Te cu awor esakinan bo por haci, pero e idea ta pa sigui expande e app pa e por tin mas uzo den futuro.
E pensionado por registra via website of download e app di biaha. Locual mester ta un email address y bo code di AOV. Via e website of via e app e pensionado lo wordo splica stap pa stap con tur cos ta traha.
E mandatario ta felicita e director di SVb sr. Edwin Jacobs y henter e team cu a traha duro pa haci e app MiPensioen un realidad. Minister Dangui Oduber ta contento di con e vision di SVb ta bayendo, tur cos ta canando segun plan. E mandatario a trece dilanti cu e innovacion di e app sigur lo trece un mehoracion den e servicio cu SVb ta duna y alaves lo facilita nos pesionadonan.


text:
Esaki ta den cuadro di asistencia tecnico cu ICAO ta ofrece bou di e programa cu yama “Systemic Assistance Programme“ (SAP). E asistencia aki ta danki na esfuersonan cu a haci na februari di e aña aki, unda un delegacion di Aruba, consistiendo di minister di Transporte, Sr. Ursell Arends, representantenan di Directie Luchtvaart, Sr. Edwin Kelly y Sr. Anthony Kirchner, a haci un biahe pa Mexico pa reuni cu ehecutivonan maximo di ICAO. Durante e biahe aki minister Arends, hunto cu director regional di ICAO, Sr. Cintron, a firma intencion di compromiso pa implementacion di e programa menciona, cual ya caba ta den proceso pa wordo implementa.
E delegacion di Aruba mester a haci un esfuerso grandi pa defende derecho di Aruba pa sigui haci uzo di e beneficionan di aviacion civil. Ningun pais tin derecho pa avion subi y baha. Esaki ta un privilegio cu ta wordo otorga na esnan cu ta cumpli cu reglanan internacional di aviacion civil.
Tin cu bisa cu actualmente Aruba ta cumpli cu gran parti cu e tratadonan internacional, danki na esfuersonan di nos profesionalnan di Directie Luchtvaart, y otro stakeholdernan importante manera ANSA, aeropuerto y Meteo. Pero asina mes no ta cumpli completamente cu tur, cu e consecuencia cu Aruba no por ta un lider regional. Un realidad cu a wordo presenta tambe door di ehecutivonan di ICAO, durante un presentacion duna na e delegacion di Aruba.
Cu e team di ICAO na Aruba, Directie Luchtvaart Aruba ta cumpli cu nan compromiso di haci tur cos posibel pa implementa procesonan pa mehora cumplimento cu standardnan internacional di aviacion. Tur esaki ta cay bou preparacionnan pa un audit cu ta di sumoimportancia pa Aruba, mirando cu e lo eleva Aruba su nivel di siguridad di aviación. Esaki lo tin impacto directo riba nos unico pilar economico, cual ta turismo pero tambe riba nos calidad di bida, ya cu nos ta importa mayoria di nos productonan. E audit oficial ta premira di tuma luga den e proximo aña.
Minister Arends ta contento con e proceso aki ta canando y ta sumamente orguyoso di nos profesionalnan, cu lo traha hunto cu e team di ICAO pa asina converti Aruba den un lider di aviacion den Caribe. Gobierno di Aruba ta reconoce e importancia di aviacion pa Aruba y lo dedica tur recurso disponibel pa Aruba por cumpli cu e reglanan di ICAO.


text:
ORANJESTAD, 30 september 2020
Segun resumen di awe por tuma nota cu 78 persona mas a recupera, tin 29 caso nobo di Covid-19, nan tur ta residente, (13 % "positivity rate"). E total di casonan activo a baha cu 50 persona y awor ta na 677 awe, total di testnan haci ta 294, testnan haci bou di residentenan na laboratorio di hospital ta 216 y total di caso di fayecimento relata na Covid-19 a aumenta na 27, palabra di forsa y profundo condolencia na famia di e fayecido.
Hospital ta informa cu tin un total di 43 persona interna di cual 10 ta den cuido intensivo y 33 ta isola riba piso general.
Cu transcuro di e dianan poco poco e cifrasnan por sigui baha si hunto nos sigui cumpli cu diciplina, asina so Aruba por recupera su futuro.


text:
- ARUBA MERECE UN MERCADO LABORAL PRODUCTIVO Y PROGRESIVO
Aruba Trade and Industry Association (ATIA) a tuma nota siman pasa cu sindicatonan a vocifera nan disgusto ariba e proceso encuanto e “Congreso Nacional riba ley laboral”. Como gremio commercial, ATIA a sugeri, pa sigui cu e presentacionnan di e experto ariba e recomendacionnan di e reforma laboral (E1) y tambe seguridad social (E4), di e “Landspakket”. Alaves tambe bin na un fecha nobo, hunto cu e sindicatonan, unda si lo por dialoga pa yega na un solucion correcto pa nos isla.
Ley Laboral igual Como gremio nos lo kier mira nos ley nan laboral ariba mes un nivel cu tur pais di Reino Hulandes. E reforma di nos ley laboral cohuntamente cu e ley di seguridad social mester percura pa nos economia bira uno mas productivo y progresivo den nos region. Un mercado laboral cu seguridad cu tin trabou pa tur Arubiano cu kier y por traha. Como comunidad nos tin cu corda cu un economia ta depende di ambos e dunador di trabou y tambe e empleado, un no por biba y traha sin e otro.
Contract temporal
Con pa hasi nos economia uno mas robusto, productivo pero alaves mas agil ta pa kita e rekisitonan di e articulo 614a di Burgelijk wetboek II, e famoso articulo 1613x bieuw cu ta data di aña 1992, pues 30 aña pasa.
Sindicato a bin cu un ponencia cu lo tin un “proeftijd” di dos aña. Esaki no ta correcto. Loke si por pasa ta cu awo un empleador por duna un contract pa 1 aña y extendele pa 1 aña mas y despues e empleado lo ta “vast in dienst”. E proeftijd lo keda 2 luna paso esei ta ancra den ley y no por cambia
esei. Awo e ley ta dicta cu por duna un contract temporal pa periodo solamente unda tin mester di ayudo extra y solamente 3 biaha den 2 anja. E excepcion aki a bin di temporada Aruba tawata conose “high season” unda por tuma un persona pa e periodo ei di solamente 5 luna. En berdad, Aruba no conose “high season” mas manera den pasado paso grado di ocupacion na hotelnan ta consistente henter aña. Awo lo tin un chance pa tuma un persona cu un contract di 1 aña y extendele un biaha. Pues den dos aña e empleado tin trabou pa 24 luna enbes di 15 luna total. Kico abo como empleado lo
prefera?
Mercado agil y productivo
Esaki lo hasi nos mercado uno mas agil y productivo, unda companianan lo por expande mas facil
creando mas posicion. E meta ta pa tin trabou pa tur hende, esei ta loke kiermen “job security”
(seguranza di trabou). Remarkable ta cu den LMA di Gobierno SI tin posibilidad di contract temporal,
pero pa sector priva no.
Como gremio nos kier anuncia cu nos lo bai den e dialogo “den buena fe” manera ta wordo bisa, pa por
yega na un solucion cu lo hiba Aruba su economia y tambe como pais dilanti.


text:
Den un rapport di Algemene Rekenkamber cu a keda publica na aña 2019, por lesa cu e tres departamentonan di Gobierno cu ta gasta miyones na overtime ta Polis, Kia y CEA. Ta papiando di cifranan miyonario cu ta bay adicional na salario pa e 3 departamentonan aki.
Un di e puntonan treci dilanti ta e dianan di meldziek, unda cu polis ta meldziek entotal 16.000 dia pa aña cual ta un promedio di 30 dia malo pa cada polis.
Tambe a keda resalta cu e luna cu ta cobra mas overtime, ta luna di April, cual ta paga e luna di Febuari cu ta luna di Carnaval.
Polis so ta cobrando 13 miyon pa aña y tur aña ta subiendo. Pa aña 2022 polis lo cobra 16 miyon florin na overtime, si no frena esaki pa e wordo reduci.
E ta manera un spiral cu ta subi subi subi tur aña.
Den un rapport di Algemene Rekenkamber cu a keda publica na aña 2019, por lesa cu e tres departamentonan di Gobierno cu ta gasta miyones na overtime ta Polis, Kia y CEA. Ta papiando di cifranan miyonario cu ta bay adicional na salario pa e 3 departamentonan aki.


text:
Cultura tin un papel clave den e desaroyo duradero di un Pais
Pa locual ta e prome aña di Gabinete Wever-Croes II, Minister Xiomara Maduro ta splica den lineanan grandi e trabaonan realiza bao di e maneho di ‘Cultura bo tin cu bib’e.’ Cultura tin un papel clave den e formacion di e hende, e desaroyo duradero di nos Pais y ta instrumental pa Aruba su economia, bida social, medio ambiente y bienestar general. Pa e diversificacion di Aruba su economia, cultura tin un rol escencial den e sector prometedor di e Industria Creativo. Den e prome aña di gobernacion, Gobierno a dedica na e celebracionnan cultural importante di nos pais, caminda a reconoce nos baluartenan cultural y a traha pa expone nos herencia cultural.
Conferencia 35 aña Status Aparte
Pa conmemora e 35 aniversario di Status Aparte di Aruba, Gobierno a organisa e Conferencia ’35 Aña Status Aparte, Aruba ta di nos tur.’ Un conferencia den cual por a aprecia e historia di e comienso, e lucha, e desaroyo y e miras pa futuro di Aruba como Pais autonomo den Reino Hulandes. E mensahe principal di e conferencia tabata, ‘Aruba ta di nos tur y Aruba mester di nos tur pa por surpasa e retonan nos dilanti.’
Programa Educativo “Kibra Coco”
Pa nos hobennan por siña y biba nos cultura, a introduci un programa educativo na television pa muchanan di scol preparatorio y basico yama Kibra Coco. Esaki ta un quiz cu ta pone atencion na nos dianan di celebracion nacional manera, Dia di Betico, Dia di Himno y Bandera y San Juan – Dera Gay. Hunto cu esaki a traha riba tres video informativo ‘Historia di Nos Gran Libertador Betico Croes’, ‘Conoce Nos Himno, Nos Bandera y Nos Escudo’ y ‘Dia di San Juan – Dera Gay | Nos Tradicion’.
Parada Nacional di Luz – Cend’e Mecha
Pa reactiva Aruba su nos economia y como parti di e ‘Exit Strategy Covid 19,’ Gobierno a organisa un Parada Nacional di Luz. Cu esaki a ‘Cend’e Mecha’ pa e preparacion oficial di locual ta trata e exposicion cultural di mas grandi di Pais Aruba cu ta Carnaval. E gozo, alegria, union y creatividad den e colornan di e Bandera di Pais Aruba a resalta den e Parada Nacional di Luz.
Reconocimento na nos Baluartenan Cultural
Gobierno a reconoce varios Baluarte Cultural, entre nan, sr. Janiro Eisden pa su 30 aña cu ela dedica na farandula di Aruba, sr. Etty Toppenberg den feliz memoria pa deleita y yuda nos tene nos herencia cultura bibo pa mas di 65 aña, Massive Brassband bou direccion di sr. Reinwald Roderich Lopez pa promove nos musica di Asambeho den e parke mas bishita na mundo Disney Magic Kingdom y sr. Jossy Brokke, e voz di oro, pa su 60 aña den farandula.
Promove arte bou di nos hobennan
Pa por fomenta arte bou di nos hobennan, a sigui cu competencia di Arte di Palabra, Poeta di Patria, Dream-Dare-Do, Gang di Arte y tambe gobierno a instala un comision pa presenta un plan pa educacion cultural na scol.
Campaña 3C – Colecta-Conoce-Conserva
Pa conserva y expone nos herencia cultural, Gobierno a organisa un campaña 3C-TRECE cu e meta pa Colecta-Conoce-Conserva documento, potret y informacion digital cu ta importante pa keda archiva y exponi na conocemento di nos comunidad. Di e manera aki ta conscientisa nos comunidad di e balor pa conserva material historico cu ta forma parti di e memoria colectivo di nos Pais.
Produccion di programanan educativo y informativo
Gobierno a produci tambe programanan educativo y informativo na television. Asina nos por a mira e programa ‘Cera Conoci cu RCC Aruba’, cu ta un grupo di acrobacia cu ta representa Aruba riba tarima internacional. Alabes a produci un programa tocante ‘Conscientisacion di e Dia di Dera Gay’ y tambe ‘Historia di Esclavitud na Aruba’ pa asina nos como comunidad por acepta nos pasado di sclavitud for di un perspectiva di libertad.
Minister Maduro ta finalisa recordando cu Cultura tin un papel clave den desaroyo duradero di un Pais. Cultura ta instrumental pa economia, bida social, bienestar general y medio ambiente di un Pais. Como mandatario lo sigui traha duro riba e industria creativo, cu lo bay keda desaroya durante e transcurso di proximo añanan.


text:
ORANJESTAD – Ya caba ta marca e prome aña den gobernacion di Gabinete Wever-Croes II. Den cuadro di esaki Minister di Turismo y Salud Publico sr. Dangui Oduber ta elabora riba e logronan mas importante pa pais Aruba pa locual ta ministerio di Salud Publico. Minister Oduber a menciona cu su maneho ta basa riba mehoracion di e servicionan, mehoracion di e calidad di cuido y enfoca riba e parti di prevencion, invertiendo den esaki. Den e maneho aki lo percura pa ehecuta e Plan Nacional di Prevencion cu ta un plan cu a wordo crea hunto cu tur stakeholders den cuido na Aruba.
Un otro punto importante cu a logra den cuadro di Plan Nacional di Prevencion ta cu a aproba e ley “Landsverordening Beperking Tabaksproducten” cu ta prohibit humamento di sigaria den areanan publico. E ley aki tambe ta aumenta e edad minimo pa cumpra sigaria den e establecimentonan di 18 pa 21 aña di edad. Sigur un ley hopi importante cu parlamento di Aruba a aproba den cuadro di prevencion di salud.
Otro logro importante ta e desaroyonan den AruBig, e mandatario a duna di conoce cu ta bay sigui enfoca riba esaki y traha riba locual ta e instituto di calidad. AruBig tabata un logro grandisimo den Gabinete Wever-Croes I cu a sigui traha riba dje. Recientemente AZV a contracta e prome dokter yui di tera cu a studia den region, e la keda reconoci pa nos AruBig y a ricibo su contract di AZV. Asina pueblo por mira cu resultadonan concreto con AruBig ta crea posibilidadnan y oportunidadnan nobo pa tur esnan cu a studia medicina den region.
Pa locual ta e reforma cu a tuma lugar den AZV Gobierno a traha henter un “Road Map” pa haci tur e reformanan necesario pa por a cumpli cu e landspakket. Tambe pa por cumpli cu deseo cu Gobierno tin pa garantisa cu e fondonan di AZV ta keda sostenibel y pagabel. Segun e mandatario Aruba su cuido medico ta bou di presion continuo y por medio di e “Road Map” cu a ser prepara y diseña cu despues a keda comparti cu Gobierno Hulandes. Cu esaki Gobierno di Aruba ta bay percura y garantisa cu e fondonan di AZV ta keda manehabel no obstante tur e presionnan cu tin.
Minister Oduber a sigui bisa cu ta trahando tambe riba un acuerdo di cooperacion entre HOH y ImSan. Esaki ta den cuadro di eficiencia, den cuadro di reduccion di gastonan. Pa nos dos hospitalnan por traha den mihor cooperacion cu otro, den esaki Gobierno hunto cu HOH y ImSan ta yegando den e ultimo fase pa firma e acuerdo di cooperacion.
Un lista di e logronan den Salud Publico
- Introduccion di Ley di tabaco y implementacion
- Implementacion di AruBig pa asina contribui na un mihor control ariba calidad di professionalnan den cuido;
- Promer dokter yui di tera a drenta registro y firma contrato cu AZV
- Ehecucion Plan Nacional di Prevencion di malesanan di NCD’s; conferencia Expo Salud den September 2022 y pronto lo lansa e healthy lifestyle center cu e meta pa combati NCDs (november 2022).
- E proyecto den cuadro prevencion “Bo estilo di bida, bo medicina” esaki ta patronisa door di PAHO
- A firma un MOU cu Stichting BOB
- Aumento di e pensioen di biehes di 3% entrante januari 2023.
- A lansa e app MiPensioen
Minister Dangui Oduber a finalisa bisando cu asina Gobierno ta bay sigui traha segun e maneho cu tin. Haciendo inversionnan den cuido pa asina mehora e calidad di cuido y e servicio cu ta ser brinda na e comunidad Arubano.


text:
Recientemente DTI a publica registro di compañianan cu ta oficialmente reconoci pa DTI pa instala y keur lift aki na Aruba.
Pa es motibo aki Dienst Technische Inspecties (DTI) ta informa e pueblo di Aruba un bez mas cu desde 1 oktober 2019 DTI a cuminsa cu e uitvoering/aplicacion di e Ministriële regeling di 2 december 2015 “ Regeling Keuring liften”.
Segun art 7 di “Regeling Keuring Liften” un compania por wordo reconoci abase di peticion di Hoofd van Dienst na Minister pa reconoce es compania como un compania cu ta autorisa pa instala of keur lift.
Den e cuadro di esaki Liftinstituut Solutions Caribbean N.V. ta e único compania cu a haci e peticion y a haya e autorisacion pa por keur lift bou di supervision di DTI.
Liftinstituut Solutions Caribbean N.V. conhunto cu DTI a cuminsa desde 1 oktober 2019 cu e keurmento di liftnan rond di Aruba cu a of ta wordo instala door di un compania cu ta renoci pa DTI pa instala lift.
A base di art. 3 Regeling Keuring Liften e liftnan mester wordo instala y gekeurd door di un compania cu ta reconoci.
Actualmente e companianan cu ta oficialmente reconoci pa instala lift na Aruba ta:
Bopel Technical Services N.V. (GLE en Garaventa/Residencial Elevators) – Carel Elevators Aruba (Otis Elevators)- Global Elevators N.V. (Nidec Elevator)- Ilmek Elevators and Technical Services VBA (LYFTEC) (Kone Elevators)– Schindler Elevators Aruba N.V. (Schindler Elevators)
DTI a acerca den e periodo desde 01 oktober 2019 diferente hotelnan, companianan y negoshinan y casnan priva pa nan cuminsa e proceso pa keur nan liftnan. Por bisa cu varios a reacciona y a cuminsa e proceso di keuring y tin cu haya un periodo pa haci adaptacionnan y na final di e keuringsproces nan a ricibi nan certificado y a ser poni un sticker den e liftnan pa asina usuarionan di e lift por wak cu e lift ta gekeurd door di DTI.
Keurmento di e liftnan ta tumando lugar semanalmente.
Ta responsabilidad di cada doño cu tin un lift den servicio pa acerca e instancianan concerni pa cuminsa cu e proceso di keuring di nan liftnan.
Esaki ta conta pa uzo comercial y pa uzo priva pa cas.
Mester tene bon na cuenta cu ora ta cumpra un lift mester ta un lift adecuado pa e uzo. Si ta un lift cu lo ser uza den un edificio comercial of pa uzo comercial e mester ta un lift fabrica pa uzo comercial. Liftnan fabrica pa uzo residencial mester wordo instala solamente den casnan residencial y no pa edificionan comercial (oficinanan of appartamentnan).
Un doño di edificio cu ta desea di cumpra un lift ariba su mes mester tene bon cuenta cu esaki pa no haci gastonan di cual después e lift no por wordo gekeurd abase di a cumpra un lift cu no ta cuadra cu e uzo. Instalacionnan di liftnan mester tuma lugar door di e compañianan cu ta reconoci pa instala lift. Liftnan cu por wordo instala ta solamente liftnan cu e compañianan registra na DTI ta e representante di e marca.
Pa mas información encuanto “Lift” por contact DTI na Tel nr :5937931(Francis Curiel) y Tel nr: 5937934 (Haime Vingal).
DTI ta enfatisa pa garantisa e seguridad di e lift pa esaki cana e proceso di keuring por medio di DTI. Tambe ta recomenda pa tin un bon sistema di mantención di e liftnan regularmente pa asina preveni accidentenan.


text:
Ora di krea Rijksoverheid.nl nos ta dediká hopi atenshon na aksesibilidat, kalidat di kreashon i e fasilidad pa lokalis’e. Nos aspirashon ta pa ofresé tur informashon di tal forma, ku tur hende por usa i tira un bista den nan.
A krea e website segun e Modelo di Kalidat Norma di Web (Kwaliteitsmodel Webrichtlijnen). E nòrmanan aki ta basá riba kombenionan internashonal rekonosí tokante aksesibilidat, durabilidadt interkambio i lokalisashon di e websitenan.
Kreashon di websitenan segun e Modelo di Kalidad Norma di Web ta ofresé e sigiente bentahanan:
- Aksesibel den forma mihó i duradero pa hende i mashinnan di buskeda.
- Wesite mas lihé.
- Prepará pa futuro (entre otro: aplikashonnan mobil).
- Restitushon mas haltu riba Invershon.
- Mihó trabou di dunamentu di enkargo.
- Manehamentu di risiko administrativo.


text:
Mirando cu e simannan di parada di carnaval ta yegando, Departamento di Salud Publico, ta haci un suplica na tur persona cu tin un “ventvergunning” of “venters”, esta esunnan cu ta bende cuminda manera pan cu hotdog/ pizza/ conserbe di pinda/cocada etc.y otro instancia cu tin permiso pa bende cuminda y/of alcohol riba e rutanan di carnaval pa tene cuenta cu e siguiente puntonan:
- · Mester cumpli cu regla di higiena di parti di seccion di Higiena di Departamento di Salud Publico.
- · Tur persona cu ta bende cuminda y/of alcohol mester tin nan certificado di salud (carchi berde)
- · No ta acepta papel di recibo como reemplasante di e certificado di salud (carchi berde).
- · E persona cu ta fungi como cahera y/of persona cu ta bende bebida den boter of bleki cera no mester tin certificado di salud (carchi berde).
- · Seccion di Higiena na telefon 5224270 / 5224273 /5224275 / 5224278
- · Seccion di Malesanan Contagioso subseccion ‘Foodhandler’, telefon 5224258 / 5224259


text:
E artista Curasoleño Levi Silvanie confirma como un di e maestronan di arte pa Art Rules!
E zomer aki, e yiu di tera Curasoleño Levi Silvanie lo bira parti di e Programa Educacional di Arte internacional, esta Art Rules Aruba, cual lo cuminsa riba dia 5 di Juli. Presenta pa RBC Royal Bank, Art Rules Aruba a bira conoci como e programa di zomer mas grandi cu ta ofrece muchanan e oportunidad pa participa den tayernan intensivo di 2 siman, cu e miho artistanan internacional for di rond di mundo. Mientras cu nan ta celebrando 5 aña, e organisadornan ta haciendo e grupo di maestro mas grandi y impactante ainda, agregando e fenomeno Curasoleño Levi Silvanie como un di e maestronan di Musica & Presentacion.
Celebrando 5 aña na Aruba, Art Rules tambe lo haci su debuta na Corsow, lansando Art Rules Curaçao net despues di Aruba, riba dia 21 di Juli na Luna Blou y La Tentashon.
Acompaña pa otro profesionalnan den e ramo aki, Silvanie a wordo escohi pa bira un maestro pa tanto Art Rules Aruba como Art Rules Curaçao. Contento di por forma parti di e ekiponan pa ambos isla, Silvanie a bisa cu “E ta un honor pa traha cu Art Rules y pa colabora riba un proyecto pa inspira hendenan hoben.” Despues di a dedica hopi di su trabou na e hubentud, Silvanie actualmente ta trahando tambe riba e stimulacion di e movimento di GsmeMiss; su vision ta pa aumenta concientisacion y conocemendo di libertad di expresion y motiva hendenan hoben pa nan djis ta “nan mes”!
Fundadornan di Art Rules ta super contento di por tin Silvanie abordo, mientras cu fanaticonan y sostenedornan ta di e opinion cu “Levi ta un di e artistanan cu hopi hende hoben por simpatisa cune, e ta compronde nan, y nan ta compronde e”. Ta mustra cu Silvanie ta perfecto pa un programa asina.
Acompaña pa nada menos cu e leyenda di Hip Hop Shyrock (Postman) y e artista y productor internacional di Dancehall/Reggae, Maikal X, como tambe e emcee Hulandes/Arubiano Pete Philly, e lo no ta un sorpresa si Musica & Presentacion lo bira un di e tayernan cu asistencia mas halto na Art Rules Aruba e aña aki.
Bo ta un artista aspirante cu kier mehora su talentonan? Ki miho manera pa siña un paar di cos for di e artistanan cu tin mas experiencia? Si bo stima Musica of conoce cualkier otro persona cu ta stima musica of cualkier otro disciplina cu Art Rules ta ofrece, registra awo mes! Bishita artrulescuracao.com/apply of artrulesaruba.com/apply pa yena e formulario di aplicacion, skirbi bo carta di motivacion y bira un di e studiantenan cu ta yama nan mes Art Rulers.
Pa mas informacion tocante TUR e maestronan, disciplinanan, e ultimo noticia y mas, bishita www.artrulesaruba.com of Art Rules riba nan plataformanan social via facebook.com/artrulesaruba, twitter @artrulesU of Instagram @Artrulesflicks


text:
Conexion di Funeraria riba MiPensioen di SVb
Banco di Seguro Social Aruba SVb tin un otro primicia unda cu entrante prome di september 2019 tur funeraria na Aruba por maneha nan propio cuenta via e portal di SVb MiPensioen.
Funerarianan ta duna servicio na famia di pensionadonan cu fayece kende mester atende cu entiero den momento di tristesa. Parti di e servicio ta tramita peticion pa gasto di entiero na SVb.
Cu introduccion di e portal aki agencianan funeral lo tin e facilidad di entrega nan peticion pa gasto di entiero den forma digital. Esaki ta acelera e proceso, ta mas eficiente y transparente, compara cu entrega di documento den e forma tradicional. Ademas e agencianan tin e posibilidad pa controla caso pa caso con leu nan peticionnan pa gasto di entiero ta.
Otro facilidad di e portal ta cu ora SVb procesa e pagonan mensual pa gasto di entiero esaki ta aparece riba e portal y e funeraria por mira cua ta e casonan cu a wordo paga. Asina cu e pagonan ta procesa y completa esaki lo ta disponibel riba e portal.
Asina SVb ta sigui inova y ta sigui mehora su servicio pa su clientenan, partnernan y comunidad di Aruba. Pa SVb ta un placer pa por mehora su servicio na bienestar di e funerarianan y nan clientenan.


text:
Komishon di Konseho i Arbitrahe ta tene promé reunion pa atendé ku asuntunan prosedural i logístiko
WILLEMSTAD, 3 di òktober 2018 – Riba inisiativa di sr. mr. Fred Wiel, ku pa medio di e dekreto gubernamental fechá 12 di yüli 2018, nr. 18/2258 (zaaknummer 2017/043108) a keda nombrá komo presidente di e Komishon di Konseho i Arbitrahe konforme artíkulo 11 di e ordenansa ‘Landsverordening Georganiseerd Overleg in Ambtenarenzaken’ (P.B. 2008, no. 70), a tuma lugá awe mainta, den sala di reunion di SER/GOA na Ansinghstraat, un promé enkuentro di e Komishon pa atendé ku asuntunan prosedural i logístiko.
Durante e enkuentro aki tur miembro i miembronan suplente di e Komishon tabata presente, ku eksepshon di e miembro suplente sr. Oscar Dalnoot ku pa motibunan inprevisto no por a bini. E miembronan i miembronan suplente a hasi uso di e oportunidat pa sera konosí mas a fondo ku otro i pa konhuntamente delineá un método kon pa atendé ku e trabou di konseho i arbitrahe manera e ordenansa ariba menshoná ta preskribí.
Mas aleu e Komishon a papia riba aspektonan manera di ki forma e kier wòrdu sostené riba nivel tékniko, logístiko i atministrativo i ki remunerashon e miembronan por risibí pa nan trabounan.
A palabrá ku Sekretariado di SER/GOA lo asesorá e Komishon den ehekushon di su tarea legal i ku lo evaluá si e montante, ku aktualmente ta presupuestá pa e trabou di Komishon di Konseho i Arbitrahe, mester ser ahustá.
Riba e foto: e miembronan i miembronan suplente di e Komishon di Konseho i Arbitrahe den deliberashon ku otro bou di guia di e presidente di e Komishon sr. Wiel. Na mesa sintá por wak tambe e direktor/sekretario general di SER/GOA sr. drs. Raul Henriquez, akompañá pa sra. mr. Sharlyn Curial-Villarreal (hurista mayó), kende a duna informashon na e Komishon riba petishon di e presidente.


text:
Tag Archives: Arts voor Arbeid & Gezondheid Aruba
Dokternan di SVb a Ricibi Diploma di Specialista den Salud Ocupacional
Diabierna 29 di november directeur di SVb den presencia di miembronan di Raad van Toezicht & Advies SVb, Minister di Salubridad Publico Sr. Dangui Oduber ademas coleganan di SVb a presenta na Hyatt Place, unda 7 dokter di SVb a ricibi nan diploma di Specialista den Salud Ocupacional (Arts voor Arbeid & Gezondheid Aruba). Esaki ta un primicio, unda pa prome biaha na Aruba ta otorga un diploma di educacion profesional di specialisacion den ramo di medicina.
Minister ademas directeur a splica cu e proceso aki tabata un largo, pero cu na final SVb awo y den futuro lo sigui saca probecho di e estudio aki, cual sigur lo continua cu graduadonan nobo otro aña caba. Asina na Aruba mes SVb ta aporta na e profesionalisacion di nos mediconan na Aruba, cu anterior kizas no por a specialisa nan mes den e ramo aki na Aruba, pero mester a bay Hulanda pa por a ricibi e estudio aki. E estudio aki ta un iniciativa di SVb cu a logra esaki den cooperaciobn cu e instituto Hulandes NSPOH (Netherlands School of Public and Occupational Health).
SVb ta felicita tur nos coleganan dokter kende a sacrifica hopi di nan tempo pa por a finalisa e estudio aki, cual nan a inicia na aña 2016 caba. Un pabien grandi ta bay na nos 7 dokternan cu a gradua awe como Specialista den Medicina Ocupacional: Dr. Christian Mejia, Dr. Viviana Bustos, Dr. Melissa de Cuba, Dr. Flavia Pinedo, Dr. Guaicaipuro Jimenez, Dr. Miguel Genser y Dr. Myron Genser.


text:
Gobièrnu di Boneiru resientemente a anunsiá un paro di prèis pa 71 produkto den tur super-i minimerkado aki na Boneiru komo un medida di urgensha. Un ke otro pa evitá ku lo hasi mal uso di e situashon aktual relashoná ku coronavírus.
Relashoná ku e paro di prèis aki UNKOBON i Fundashon Tienda pa Konsumidó, despues di a konsultá ku e ministerio di ekonomia y klima, a disidí pa posponé kontinuashon di e proyekto Komparashon di Prèis tanten ku e medida di urgensha ta na vigor.
Meta di e proyekto Komparashon di Prèis ta, pa konsientisá e konsumidó aki na Boneiru pa loke ta trata prèis di komestibel. E proyekto a terminá desèmber 2019, pero e ministerio (EZK) a pidi UNKOBON pa re-anudá e proyekto entrante luna di mart 2020. Konsekuentemente fin di mart a publiká resultado pa un makutu di e 60 produktonan mas kumprá.
E lista di produkto ku ta apliká pa kompará prèis, pa un gran parti ta igual ku e lista ku gobièrnu ta bai apliká pa e paro di prèis. Funshonarionan di Directie Toezicht en Handhaving aktualmente ta inventarisando prèis di e produktonan konserní kual dentro di poko lo bai wòrdu publiká. Komo tal a disidí pa no kompará prèis den luna di aprel y tanten ku e medida di urgensha ta na vigor.